90eko giro sozio-politikoan kokatu du Koldar hutsa zara (Erein) nobelaOstirala, 2015-07-17\n"Errelatoaz hitz egiten denean, Euskal Herrian badago horrelako bertsio ofizial bat dagoeneko eginda. Hemen zer gertatu da? Ba hau eta hau. Nik uste dut gauza asko gertatu direla". Aritz Gorrotxategi idazlearen hitzak dira, Koldar hutsa zara (Erein) liburuaren aurkezpenean eginak. "Beste gauza asko ere gertatu direla azaldu nahi nuen. Liburuan kontatzen ditudan gauza asko ezagutu egin ditut; bizi ere bai batzuk, beste batzuk entzun... Eta ez dute zerikusirik ortodoxiatzat jotzen den istorioarekin". 90eko hamarkadaz, gatazkaz, literaturaz, nobela berriaz eta nobelako protagonistez luze zabal hitz egiteko aitzakia eman digu Koldar hutsa zara (Erein) nobelak.\nGatazka giroa atzean utzi, eta gatazka hizpide nagusietako batean bilakatu da euskal letretan. Twist, Martutene, Gerra Txikia, Inon ez, Inoiz ez liburuko erdiko kaiera… Horien artean kokatuko daiteke zure liburua. Egoki ikusten al duzu sailkatze hori?\nBi faktore daude, nire kasuan nahikoa nabarmen. Batetik, egia da ETAk bere jarduna utzi zuenean euskal gizartean harri bat kendu genuela gainetik. Bakegintza arloan oraindik bidea geratzen den arren.\nUrte luzez beldur puntu bat izan da. Mehatxu bat gainean edukita, ez zen erosoa gauza batzuk esatea. Eta halako batean, ugaldu egin dira tematika horretako liburuak, baina lehenagotik ere idatzi da horretaz.\nHarri hori eta beldur horiek gainetik kendu eta gero, beharbada errazagoa da horretaz idaztea orain.\nBeste faktorea denbora da. Nobelan aipatzen den garaitik 20 urte pasa dira. Seguru nago orain dela 20 urte idatzi izan banu liburu hau, oso lan ezberdina aterako zitzaidala. Distantziaren osagarria hor dago. 20 urte pasa dira eta horrek beste perspektiba bat ematen dizu. Zabalagoa eta kritikoagoa. Gauza batzuk momentuan bizi dituzunean, errazago eramaten zaituzte norabide batean edo bestean. Urte batzuk pasata, gogoetarako tartea hartuz gero, beste modu batean ikusten dira gauzak.\nGatazkari buruz hausnartzeko premia dagoela dirudi.\nAzken batean, liskartua bizi izan den gizartea izan da gurea. Liskartua eta berehala liskartzen zena. Eta nobelan hori islatzen da. Batzuetan, egun batean etsaiak zirenak, hurrengo egunean lagunak ziren. Baina ez genekien zergatik zen horrela. “Atzo arte etsaiak ginen eta orain lagunak gara”. Ba bietako bat gezurra da. Edo atzo arte ez ginen etsaiak, edo orain ez gara lagunak.\nHalako dinamika batean egon gara eta beharbada zubi batzuk ere hautsi ziren, edo hautsi ditugu. Eta zubiak berreskuratzeko ona da garai hartako pasarteen irakurketa zabalagoa eta kritikoa egitea.\nNobelatik gehien gustatzen zaidana da protagonista nagusiak ez dituela lezioak ematen…\nEz du pontifikatzen.\nEz, eta gainera ez dira pontifikatzeko garaiak. Baina gauza batzuetan agian itsu egon ginen. Sentimenduez ari garenean, zailagoa da hori guztia neurtzea. Baina garai polita da honakoa, halako irakurketa zabal eta kritiko bat egiteko.\nAdibidez, borroka armatuaren mitifikazioa bizi izan dugu, puztukeria bat, eta orain konturatu gara agian gehiegi luzatu zela hura. Agian lehenago bukatu behar zuela eta ez genuela edo ez zela asmatu horretan.\nBitxia da. ETAren jarduna amaitu denean, gutxi asko denak konturatu gara zenbat eta hobeto bizi garen orain, nahiz eta oraindik gai batzuk hor jarraitzen duten, presoena adibidez. Baina zenbat eta hobeto bizi garen orain, eta nolatan ez dugun lehenago bukatu honekin (borroka armatuarekin).\n“Gauza asko ahaztuta geratu dira. Gure historia ulertzeko ezinbestekoak direnak”. Besteak beste, lazo urdinarena aipatu zenuen liburuaren aurkezpenean.\nBeste gauza askoren artean, Gabriel Celayarena dut gogoan. Nerabea nintzen baina gerora Celaya irakurri nuen eta harrituta geratu nintzen, “nolatan egin zioten (jazarpen) hura gizon honi?”.\nImanolen kasua ere nahikoa nabarmena da, eta denborarekin konturatzen zara sektore batzuetatik ez garela oso justuak izan pertsonaia hauekin.\nBadirudi Imanol kantaria ez dela hain “gaiztoa” orain.\nGabriel Arestirekin ere gauza bera gertatu zen. Aresti deabrua zen, batzuentzat eta besteentzat. Oskorri taldea Aresti kantatzen hasi zenean, kontzertu jakin batzuetan gauzak botatzen zizkieten. Urte batzuk pasa dira eta orain Aresti gure jainkoa da.\nEz dut esango Imanolekin antzera gertatuko denik, baina ez da hain harrigarria antzeko prozesurik ematea. Sarriren ihesaldiarengatik, Imanol mitifikatu egin zuten neurri batean. Eta Yoyesen erailketaren ondoren, babes eta afektu faltan, errazago jo zuen sektore jakin batzuetara, beste batzuetara baino. Tira, gauza horiek akaso hobeto ulertzen ditugu orain.\n90eko hamarkadaren erdialdean kokatzen da trama. “Adinean aurrera noa, garai bateko kontu asko buruan neramatzan. Bota egin behar nituen”, horixe adierazi zenuen liburuaren aurkezpen ekitaldian. Erraz joan al da idazketa? Hala uste baino gehiago kostatu al zaizu korapiloa askatzea?\nIdazketa prozesua ez da hain konplikatua izan. Aspalditik horrelako zerbait idazteko gogoa nuen eta, neurri batean, gauza asko lozorroan zeuden nire buruan.\nBaina ez nuen unea topatzen, edo ez nuen ahotsa topatzen… Halako batean, ipuin batzuk idatzi nituen eta ipuin horietako batek garai hura ukitzen zuen, nobelan baliatu dudan tonua zuen gainera, eta une horretan konturatu nintzen hor bazela nobela baterako mamia.\nEz dut ipuin hura luzatu, baina konturatu nintzen ipuin horretako tonua eta beste hainbat gauza ekar nitzakeela nobelara. Eta hor hasi zen idazketa prozesua. Ipuina ez dago argitaratua baina idatzi hura nobelaren hazia izan zen.\nGainontzean, idazketa prozesua ez da erraza izan, baina bai jario handikoa. Gauza askorekin akordatzen nintzen, batzuk egiaztatu behar izan ditut eta dokumentazio lan bat egin dut. Baina, zorionez, memoria onekoa naiz eta gauza dezente banituen buruan.\nZerbait errealista idazteko gogoa\nZure ibilbidean, idatzi bereziena da hau. Zuk esana da. Estiloaz ari zara? Edo barne-hustuketaz?\nBi zentzuetan da diferentea. Azken aldian poesiarekin lotu izan naute, eta pentsamendua eta poesiarekin. Hor eroso nago baina Jekyll&Hide bezala, badut beste alderdi bat ere, zutabegintzan landu izan dudana.\nNire ahotsarekin gai honi heldu eta zerbait errealista idazteko gogoa nuen. Egia da askotan literaturaz elikatu izan naizela lan gehienetan; beste lan horien oinarria literatura eta gogoeta izan direla, baina banuen gauza errealistago bat, hurbilago bat idazteko gogoa. Jende gehiagorengana hel zitekeen zerbait.\n"Gauza asko gertaera errealetan oinarrituta daude. Baina beste parte handi bat fikzioa da"\nPeru bezala, zu ere donostiarra zara. Zure adin beretsukoa da eta nobelaren trama Donostian kokatzen da.\nKearen truke (Alberdania, 2005) nobela suposatzen da Donostian kokatua dagoela, nahiz eta ez den Donostia aipatzen. Nobela berri honetan bai.\nBuelta asko eman dizkiot, hemengoari buruzko literatura egiteko ez nuen nire burua gai ikusten. Agian kosta egin zaidalako tonu errealista batean idaztea, baina azkenean iritsi zait momentua.\nLehen pertsonan idatzia dago. Peruri zure aurpegia jartzeko joera izan dezake irakurleak.\nArrisku hori beti dago. Pertsonaiak bizi dituen gauza asko gertaera errealetan oinarrituta daude. Baina beste parte handi bat fikzioa da. Pertsonaiak asmatuak dira denak. Eta seguruenik denek dutela niretik zerbait.\nLehen pertsonan idatzita dago baina abanikoa zabala da. Pertsonaia asko daude, ikuskera asko daude, eta horrek lagundu dit arrisku hori saihesten.\n“Protagonista haragikoia da, fetitxista, zirikatzailea, apur bat houllebecquiarra”. Hala dio liburuaren kontrazalak. Prentsaurrekora “Im a Problem” kamisetarekin agertu zinen.\nKar, kar, kar… Kasualitatea izan zen. Egun horretan, kamiseta bila nenbilela hori topatu nuen, eta nire artean ze polita, eta kamiseta hori jarriko nuela erabaki nuen.\nEsango nuke abertzaletasunaren baitan badagoela gatazkaren inguruko ikuspegi nahikoa ortodoxoa. Eta neurri handi batean nik ez dut ikuspegi horrekin bat egiten. Nobela honetan formulatzen diren gauza asko ortodoxia horrentzat igual ez dira arrotzak edo txarrak izango, baina ezberdinak bai. Eta Houllebecq-ek ere hori dauka. Houllebecq-en pertsonaiek afektiboki lotzeko arazoak dituzte, eta Peruri ere antzeko zerbait gertatzen zaio. Konprometitzeko eta artaldeko kide izateko arazoak ditu.\nBadago atzetik bestelako irakurketa bat. Sartreren konpromisoaren ideiarekin ez du bat egiten. Jende askok konpromisoa Sartreren erara ulertu du, baina Peru konturatzen da ez duela hor egin nahi. Bakarrik ekin nahiko dio bideari, baina gertatzen da bakarrik ekiten diozunean maiz ez zarela inora iristen. Uste dut birformulatu egin beharko genukeela gizabanakoaren eta gizartearen arteko konpromiso hori nola egin. Alderdi jakin baten egituratik aparte.\nEsan izan duzu ez dagoela euskaldun izateko prototipo bakarra. Horrekin lotzen da esaten ari zarena.\nHori da. Mila modu daude. Batek ez badu euskalduntasun jakin batekin komulgatzen, badirudi arraroa dela. Beno, arraroagoa izango naiz baina ez da ezer txarra.\nArtaldetik aparte hotz handia egiten du. Baina orain, lehen baino gutxiago akaso?\nMezuetan ere ikusten da. Mezuek ukitu positiboagoa dute orain. Lehen gehiago zen afrenta, iraina, mendekua… Eta orain konturatu gara indarrak batu behar direla eta beste zerbait eraiki behar dugula.\n"Modu batekoak agertzen gara besteen aurrean, baina ez gara hain modu horretakoak"\nPeruk ataka ezberdinetan aurkituko du bere burua. Nobelaren bigarren zatian bereziki, kontraesanetan eroriko da. Zentzu horretan, bilakaera bat igartzen zaio Peruri.\nNobelaren gakoetako bat hori da. Nobelak aurrera egin ahala, Peruren kontraesanak ikusten joango gara. Gauza batzuk esaten ditu, gauza batzuk egin nahi ditu, baina nobelaren bigarren zatian ikusten da bilakaera horretan egin nahi dituen gauza horietaz urruntzen joango dela, hedonismoan eroriko da…\nAskotan gertatzen dena igarriko zaio Peruri: iritsi da leku batera. Eta zer egiten du? Leku horretara iritsi izana justifikatu. Neurri handi batean, ez onartzeko frakaso bat izan dela bere helduaroa. Diskurtso darwinista bati helduko dio: hemen inportanteena aurrera egitea da, ez erortzea erruki merkean. Baina konturatuko gara Peru ez dela benetan horrelakoa.\nModu batekoak agertzen gara besteen aurrean, baina ez gara hain modu horretakoak.\nNobela korala da. Adin, posizio eta aldarte ezberdinen erakusgarri dira protagonistak.\nPertsonaien arteko elkarrizketa asko dago. Garai horretan, horrelako asko bizitakoa naiz. Eta eztabaida giro hori jaso nahi nuen. Beharbada antzeko ildoko jendea batzen ginen baina dibergentzia ere izaten zen. Hori azaldu nahi nuen, modu bizi batean.\nAdin ezberdineko pertsonaiekin beste esperientzia batzuk batu nahi nituen. Garraiz adibidez, prozesu iraultzailetik pasatakoa da. Trantsizioko ezker tradizio haren giroa ezagutu zuen eta beste jarrera bat dauka, oso ondo konektatzen du gazteekin.\n"Tabernetan zegoen saltsa guztia"\nPertsonaia hauen jokalekua ere aipatzekoa da. Nobelaren beste gakoetakoa da. Krapula tabernaren bueltan kokatu dituzu pertsonaiak.\nEztabaida asko hor zeuden. Unibertsitate garaian kafetegian, eta kalean taberna giroan. Hor zegoen saltsa guztia. Geroztik aldatu egin dira gauzak. Orain taberna batera zoaz eta zure adineko jendea dago. Gazteagoek beste modu bat dute harremanatzeko, lokaletan batzen dira…\nMikrokosmos txiki bat da lokala.\nHori da. Lokalak gazte jakin batzuen artean hartzen dituzte. Eta zentzu horretan, taberna toki irekia zen.\nBi zati ditu nobelak. Lehen zatia 95-96 urteen bitartean kokatzen da. Bigarrena, gaur egungo garaian. Salto bat ematen da denboran, eta bigarren zatian beste Peru bat topatuko dugu. Lehen zatian baino nihilistago akaso. Burges bizitza daraman nihilista.\nBigarren zati horretan, une batean Peruk aitortuko du ez duela zentzurik ezker ideologia besarkatzeak, kontua bizirik irautea bada ea zentzurik duen farsa honi eusteak. Burges bat bihurtu da. Bera eta bere emaztea irakasle dira, ekonomikoki oso ondo bizi dira, eta seguru oso ondo gainditu dituztela beste batzuk igaro behar izan dituzten egoera larriak.\nNobelaren bukaerak horrelako zapore mingots bat uzten du. Mamu baten itxura hartzen du. “Urrutira doala fantasian ari den mamu bat”.\nNobelaren amaieran Peru jabetuko da bere kontraesanez, eta bere frakasoaz, baina ez du aitortuko. Eta beharbada horregatik uzten du zapore mingots hori bukaeran.\nZure aurreko liburuetan bezala, literaturari buruzko aipamen asko dago. Zure idazketaren ezaugarrietako bat da honez gero, ezta?\nUste nuen ez zeudela hainbeste erreferentzia baina badira, bai. Nietzsche-k batez ere inpaktu handia izan zuen gure ikasle garaian.\nBakunin ezagutzea ere eragingarria izan zen. Irakurketaz elikatu naiz eta irakurtzen ditudan erreferentzia asko nahi gabe ere atera egiten dira. Kasu honetan behintzat ahalegin bat egin nuen hori neurtzeko.\nHalako dinamika batean egon gara eta beharbada zubi batzuk ere hautsi ziren, edo hautsi ditugu. Eta zubiak berreskuratzeko ona da garai hartako pasarteen irakurketa zabalagoa eta kritikoa egitea\nGabriel Celaya, Imanol... Denborarekin konturatzen zara sektore batzuetatik ez garela oso justuak izan pertsonaia hauekin\nAzken aldian poesiarekin lotu izan naute. Baina banuen gauza errealistago bat, hurbilago bat idazteko gogoa. Jende gehiagorengana hel zitekeen zerbait\nIrakurketaz elikatu naiz eta irakurtzen ditudan erreferentzia asko nahi gabe ere atera egiten dira


Arratia: Arratiako tribiala, bailara ezagutzeko\nUrteko zein bi egunetan joaten da tradizioz Gorbeiara? Zer da munurrutua? Zein herritan dago San Bartolome eliza? Arratiako Altxorra mahai-jokoak horrelako 300 galdera batu ditu eta bailaran zehar hedatuko da urte amaiera honetan. Iragan astean aurkeztu zen Zeanuriko Udaletxean antolatutako jai batean eta honezkero lehen aleak banatzen hasi dira. Ekimen honen xedea haran eder honen inguruko ezagutza bultzatzea da, eta lehen ediziorako 300 ale prestatu dira.\nProiektu honen bultzatzaileek jai berezi bat prestatu zuten jokoa aurkezteko. Txistulariak zein bertsolariak izan ziren, eta ekimena sustatzen lagundu duten batzuk ere han izan ziren, tartean Manu Etxebarria Deustuko Unibertsitateko irakaslea. Jokatzeko modu ezberdinak eskaintzen ditu joko honek: antzara jokoa moduan haurrentzat eta nagusientzat tribiala bailitzan. Azken modu honetan, dena bailarara egokituta dago eta Urkiola zein Gorbeiatik abiatzen dira jokalariak, Arratiako 12 txartelak eskuratzeko asmoz.\nArratiako parrokien ekimenez sirtua, Areatza, Artea, Bedia, Dima, Lemoa eta Zeanuriko udalen eta Mankomunitatearen laguntzari esker izan da posible. Erakunde hauetan zein parrokietan eskuratu ahal izango da, baita denda batzuetan ere.


Nor gara? Euskal Herriko Bilgune Feminista (EHBF) 2002an sortutako nazio mailako erakunde feminista eta abertzalea da, esparru ugarietako emakume asko eta askotarikoen hausnarketatik sortutako egitasmoa. Tradizio feminista jakin baten oinordekoak gara, euskal feminismoaren eta euskal feministen oinordekoak. Hark ezartzen digun zapalkuntza hirukoitzaren (klase-zapalkuntzaren, nazio-kultura zapalkuntzaren eta sexu-generoaren zapalkuntzaren) aitortzatik abiatuz aztertzen dugu errealitatea eta ikuspegi horretatik egiten diogu aurre errealitate horri. Pixkanaka, askotariko zapalkuntza horien elkarreraginean eta intersekzionalitatean jarduten dugu, zapalkuntza-sistema orotatik askatu eta Euskal Herri burujabe eta feminista baten aldeko borrokan.\n- Euskal Herriaren burujabetza feministaren bidean, trantsizio feminista ezaugarritzea, eta bide horretan aurrera goaz, euskal herritarrok eremu ideologiko, politiko eta ekonomikoan bizi ditugun zapalkuntza guztiei “topeak” jarriz eta herritar guztiontzako bizitza duinak bermatzeko jardunez.\n- Euskal Herriaren aldaketa sozial eta politikorako abian diren prozesu kolektiboetan parte hartzea, eta ikuspegi eta saretze feministan urratsak ematea, bizi-baldintza duinen aldeko lanketa eginez, bai eta ondo bizitzearen eta bizitza duinaren kontzeptualizazio-prozesuan urratsak emanez ere.\n- Testuinguru neoliberal honetan, sistema patriarkalak “berdintasun faltsuaren” baitan jendartean ezarritako forma eta adierazpideak zalantzan jartzea.\n- Gaur egungo familia-ereduak, lagunarte-ereduak eta sexuen artekoak zein sexu-identitate hegemonikoek sorrarazten dituzten kalteak azaleratzea; horretarako, agerian utzi behar ditugu bultzatzen dituzten bizi-ereduen helburu eta baloreak. Sexu, genero eta sexualitate binomioak hautsi, eta identitate kolektibo eta indibidual berriak sortu eta berrasmatu behar ditugu.\n- Emakume abertzale feministen sarea indartzea eta kohesionatzea, etorkizuneko konpromiso eta akordio politiko berriak zehazteko, eta horrez gain, Euskal Herriko Bilgune Feministaren proiektu politikoa erreferentzializatzea, barne-antolakuntza\neta -jarduna indartuz.\nEmakumeok subjektu politiko bilakatuz, eta gure bizitzen aldaketarako protagonista izanik. Herrietan eta beste hainbat eremutan emakumeen autoantolakuntza bultzatzen jarraituz, jabetze- eta ahalduntze-prozesuak sustatuz, duintasunez bizitzeko erresistentzia-mekanismoak ezarriz (hala nola autodefentsa feminista eta zaintza-sareak) eta oinarri sendoa izango duen mugimendua sortzen jarraituz. Horretan, ahalduntze-prozesu horiei hainbat norabidetatik heldu behar zaie: informatzea, formatzea, hausnartzea, elkar entzutea, ikastea, bizitzea...\nMugimendu feminista politikoki aitortuz eta mintzaide politiko gisa onartuz. Mugimendu feminista izan da eta da herri honetako emakumeen interesak defendatu dituen eragile nagusia, eta alde horretatik, mintzaide politikoa izan behar du bai erakunde publikoentzat eta alderdi eta sindikatuentzat, bai gainerako mugimendu sozialentzat ere. Era berean, garrantzitsutzat jotzen dugu talde feminista anitzen arteko elkarlana eta unean uneko aliantzak eta alianza estrategikoak lantzen jarraitzea. Egun, MFarekin unean uneko aliantzak baditugu, baina intziditu ahal izateko, epe luzerako kontsentsuak behar ditugu.\nHerri-mugimenduekin, mugimendu sozialekin eta hainbat jakintza-esparrurekin elkarlana sustatuz. Euskal Herrian burujabetza lortzeko, nahitaezkoak dira beste borroka batzuen ikuspegiak eta eremu ezberdinetan lanean ari garenon arteko aliantza eta elkarlana. Horietan parte aktiboa izatea eta sor daitezkeen berrietan parte hartzea herriaren kontra-boterea sortzeko ezinbestekoa dela uste dugu.\nEuskal Herriaren burujabetza feminista erdiesteko, lidergo feminista osatzeko pausoak emanez.\nAntolaketa-eredua: SAREAren funtzionamenduan oinarritzen da gure jarduna. Sarea amaraun zabal eta askotariko gisa irudikatzen dugu. Sarearen funtzionamenduan, jarduteko modua partaidetzazkoa da, militantziazkoa. Bilgunekide izan gaitezke herrietako taldeetan militatuz, ildoetako lan-taldeetan parte hartuz, Emaraunean kolaboratzaile izanez, bai eta, ordea, Euskal Herrian trantsizio feminista sustatzea helburu duen estrategia feministaren baitan eraginez ere norberaren eremuetan (sindikatua, eskola, etxea, kalea, instituzioak, etab.). Hori horrela izanik, bi urtetik behin amaraun feminista horren bilgune diren Emakume Abertzaleon Topaketa Feministak antolatzen ditugu, aurrera begira estrategia feministaren lanketa izan ohi dute ardatz, eta haietan 600 feministatik gora elkartzen gara.\nBILGUNE FEMINISTA antolaketa egitura:\nSAREA Emakume abertzale eta feministak\nNazionala- herriak- Ildoetako lan taldeak- Bidelagun feministak\nLantzen ditugun ildo nagusiak\nBagoaz Euskal Herriaren burujabetza feministarantz. Trantsizio feminista, botere-hartzea, lidergo feminista bat ehuntzen jarraitzea, EH feminista helburu eta bide izanik.\nEmakumeen Mundu Martxa. Nazioarteko alianza antikapitalista, internazionalista eta feminista.\nEuskal Herriko prozesu demokratikoan eta gatazka politikoaren konponbidean emakumeen parte-hartzea eta ikuspegi feminista txertatzeko jarduna.\nEredu ekonomiko eta sozial berri baten aldeko borrokan, urgentziazko egoerak salatzeaz gain, alternatiba sozio-ekonomikoak sustatzeko eragile sindikal eta sozialen arteko aliantza indartzea.\nIndarkeria sexista: Autodefentsa Feminista.\nKomunikabideak: GABILTZA, Emakume Adituen Biltoki Digitala.\nHizkuntzaren erabilera ez-sexista.\nInternazionalismoa: Kurdistan-Euskal Herria, Brasil, El Salvador…


Trenbideetako komunikazioa gaurkotzeko eta seguruago egiteko sistema — Unibertsitatea.Net\nHemen zaude: Hasiera › Ziztu bizian › Trenbideetako komunikazioa gaurkotzeko eta seguruago egiteko sistema\nTrenbideetako komunikazioa gaurkotzeko eta seguruago egiteko sistema\n2017/11/06 - unibertsitatea.net\nUPV/EHUko Komunikazioen Ingeniaritza sailak CAF enpresarekin elkarlanean egindako ikerketa batean, sistema gaur egungo IP teknologiara egokitzeko komunikazio-arkitektura bat proposatu du Igor Lopez Orbe ingeniari eta UPV/EHUko Komunikazioen Ingeniaritza Saileko ikertzaile izandakoak\nBurdinbide Trafikoa Kudeatzeko Sistema Europarra (ERTMS, ingeleseko sigletatik) deritzo abiadura handiko tren-zerbitzuetako nazioarteko kudeaketa-estandarrari.Trenbideetako trafikoa kudeatzeko erabiltzen den sistema honek, segurtasun handiz kontrolatzen du trenen abiadura eta haien arteko segurtasun-distantzia, baina komunikatzeko darabilen teknologia zaharkituta dago. UPV/EHUko Komunikazioen Ingeniaritza sailak CAF enpresarekin elkarlanean egindako ikerketa batean, sistema gaur egungo IP teknologiara egokitzeko komunikazio-arkitektura bat proposatu du Igor Lopez Orbe ingeniari eta UPV/EHUko Komunikazioen Ingeniaritza Saileko ikertzaile izandakoak. Komunikazioen segurtasuna, fidagarritasuna eta erabilgarritasuna bermatzen duen sistema da.\nERTMS sistema 1990eko hamarkadan zehaztu eta martxan jarri zenetik, asko aldatu dira komunikazio-sistemak eta teknologiak, eta bigarren belaunaldiko teknologia mugikorra darabilen ERTMS sistema gaurkotzeko beharra dago Lopezen esanetan. "Teknologia horrek ez du funtzionatzen gaur egungo IP teknologiarekin (Internet Protocol, gaur egungo telefono, ordenagailu eta abarrek erabiltzen dute), eta dagoeneko zaharkitua gelditu da, ez dago ia hornitzailerik, eta merkatuak inposatzen duen teknologiara pasatu beharra dago", argitu du gaur egun CAFeko langile den Lopez Orbek.\nMezuak estrategia erredundante desberdinak erabiliz bidaltzea da, oinarrian, Lopezen proposamena, hau da, mezuak teknologia desberdinetatik bidaltzea aldi berean; hala nola GPRS bidez, LTE bidez eta wifi bidez. "Sare-arkitektura bat sortzen da, eta sareetako batean akatsen bat baldin badago, mezua besteren batetik iritsiko dela bermatzen dugu. Horrek erresilienteago egiten du sistema, fidagarritasun handiagoa ematen dio komunikazioari, eta sendoago bihurtzen du".\nErresilientzia hori bereziki lehentasun handiko mezuetarako bermatzea izan da helburua, atzerapen txikiagoarekin iritsiko direla bermatzeko. Izan ere, ERTMS arkitekturak bi mezu-mota bereizten ditu komunikazioetan: lehentasun handikoak eta normalekoak.\nProposatzeaz gainera, ikerketarako berariaz diseinatutako sare-simulatzaile baten bidez balioztatu zuten komunikazio-arkitektura berria. Aurrerapauso handitzat jo badu ere, Lopez jakitun da bide luzea gelditzen dela proposamen hori etorkizuneko kudeaketa edo komunikazio sistema izatera iristeko, inoiz iritsiko bada: "Honelako arkitekturak estandarrak izan behar dira, noski, edozein fabrikatzailek egindako trenak elkarrekin komunikatu ahal izan daitezen. Eta estandarizazio eta baliozkotze hori UNISIGen esku dago". UNISIG da ERTMS sistemaren espezifikazio teknikoak zehazteko ardura duen partzuergo industriala.\nEtiketak: UPV-EHU Ingeniaritza UPV/EHU CAF


Zakulariak - Eke.org\nYou are here: The Basque culture website » Basque culture » Euskal kirolak » Indar jokoak » Zakulariak\nHor ditake, gure xokoan bakarrik egin ditaken, joko bakar bat. Ogi joitetan, mekanika edo batusa, nahi duzuen bezala, sakuak, pizatu ondoan, ematen zire lerroz lerro, batusaren ondoan. Hola agertzen zen, zer balio zuen etxaldeak eta berdin laboriaren bertuteak.\nGero, bizkarrez erematen ziren sabai edo selabururat; “lau kuadro”-ko etxe handienetan behar zen iragan bigarren nivelerat. Gazte hutsak hor bortxatzen zituzten, eta nihaurk kondatzen ahal dut nola lan handia izan nuen, azken ozketan arranpari loturik ez amor egiteko.\nDonapaulen dute lehen aldikotz naski antolatu xapelgo bat. Kirolariaren bizkarrian kargatzen da 76kg–ko ogi saku bat(75kg ogi bihi, kilo bat saku-kalamu), ez eta artoa zozoki kundatzen den bezala. Gero, aski da 60m lasterka egitea, eta berriz gibelerat itzultzea. Aski, bainan kasu, kargarekin aintzinerat uzkailtzen ahal zira, sakua lurrian, eta behar bada, ogi bihia barreaturik. Berdin zure karga lerratzen ahal da bizkarrian, astaletarat.\nBehar da beraz finki lotu saku idorrari, eta karreatu erdi lasterka. Orain baduzte sakuetan xingola azkar batzu, ongi lotzeko, eta 80kg-ko pizua, edozoin bihi, arto eta berdin arinarekin egina da. Aldi batez, hegoaldekoek irabazi nahiz, bazuzten saku ederrak, babaz beterik…bainan 60kg bakarrik pizu. Aski kexatu zen Doxpi, artetik erran behar da rugbilariek, dena indar eta zalutasun (Dospital, Ondarts…), joko hori arrats beren izarikoa zutela.


Akzio kamerak – KZblog\nKirolak teknologia beste gustatzen bazaizu gaurko sarrera interesa sortuko dizu. Ziur asko akzio kamerei buruz entzun duzula inoiz. Kirolentzat erabiltzen diren kamera bereziak dira eta, pentsa ahal dezakezun kontran, ez da beharrezkoa profesionala izatea edo arrisku kirola egitea erabiltzeko\nAzkenengo gailuei buruz gehiago jakin nahi duzu? Izena eman gure “Azken gailu teknologikoak ezagutu” hitzaldian\nAkzio kamerak txikiak eta pisu gutxiko kamerak dira, gainean eraman ahal izateko zure gustokoen kirola egiten duzun bitartean: korrika egin, bizikleta, igeri egin… ez duzu zertan puenting egin behar erabiltzeko! Gaur, Kzgunean, akzio kamerei buruz hitz egingo dizugu zure beharrekin bat datorrena aurki dezazun.\nNola aukeratu akzio kamera bat\nZertarako nahi duzu?\nKamera bat erosi baino lehen, zertarako erabiliko duzun jakitea oso garrantzitsua da. Kirol-bideoak grabatuko dituzu? YouTubera edo Sare Sozialetara igoko dituzu? Zertarako erabiliko duzun arabera, ezaugarri batzuetako kamera edo beste bat behar izango duzu: WiFi sarearen bitartez konekta ahal daitekeena, zure Smartphonetik erabilerraztasun izatea, 4Kn graba ahal izatea…\nZe kirol egiten duzu?\nEz dugu bakarrik zertarako nahi dugun kontuan hartu behar, ze kirolentzat nahi dugun jakitea garrantzitsua da. Surf edo urpean igeri egiten baduzu, urpetu ahal edo iragazgaitz den kamera behar izango duzu. Bideoak zure bizikleta edo motorretik grabatuko badituzu, kaskoan egokitu ahal izatea beharko duzu. Badaude “selfie makila” antzeko osagarriak ere xendazaletasun egiten duzun bitartean grabatzeko, adibidez.\nZenbat erabiliko duzu?\nPuntu hau funtsezkoa da. Kamera noizbehinka erabiliko baduzu, kamera basiko batekin nahikoa izango duzu. Baina, maiz erabiliko baduzu, kamera iraunkor bat beharko duzu, kalitate hobekoa eta, beraz, salneurri handiagokoa.\nZein da zure aurrekontua?\nKontuan eki behar dugu gure aurrekontua akzio kamera bat erosteko unean. Badago kirol kameren katalogo handia salneurri oso txikietan, ez dugu zertan marka ospetsuenera joan behar. Horretarako, konparatzailearen erabilketa gomendatzen dizugu. Haiekin konpara ahal izango dituzu kameren ezaugarri ezberdinak eta haien salneurriak begirada batean.\nEtorri Kzgunera eta izena eman gure “Azken gailu teknologikoak ezagutu” hitzaldian\nNork KZgunea| 2019-01-30T11:24:46+00:00\t2018/06/07|Informatika eta Teknologi berriak|Iruzkinik gabe


Hasi dira Olakua auzoko 4. areako irisgarritasun lanak — Berbia\nHasi dira Olakua auzoko 4. areako irisgarritasun lanak\nHondeamakina hasi da lanean Olakua auzoan\nIrisgarritasuna hobetu ez ezik, ur hornidura sarea ere berrituko da\nOlakua auzoko 4. areak 3 eta 4 zenbakidun etxe blokeen ingurua hartzen du. A2B Arquitectos enpresak idatzi zuen proiektuaren arabera, 3-A/3-B eta 4-A/4-B atarien inguruan dauden oinezkoen ibilbideak, zebra-bideak eta mugikortasun urria duten pertsonentzako aparkalekuak berrituko dituzte, irisgarritasun arauetara egokitzeko edo, araua guztiz bete ezin denean, gaur egungo egoera nabarmen hobetzeko.\nOlakua auzoko 2 eta 3 zenbakidun etxe-blokeen inguruan iaz egin ziren lanen eredua jarraituko da 4.area deritzon honetan. Espaloiak zabalduko dira, batez ere 4-A eta 4-B atarien aldean, eta zintarria ipiniko da berdegunearen bueltan, ikusmen urria duten pertsonen orientazioa errazteko. Horrezaz gain, 3-A eta 3-B etxeen aldameneko ibilbideak berrituko dira, zoladura berria jarriz eta bidea oztopatzen duten bide-seinaleak eta farolak lekualdatuz. Bi zebra-pasagune berri egokitu dira Txiki txokora eta autobus geltokira doazen oinezkoen bideekiko lotura modu seguru eta irisgarrian bermatuz. Bi zebra-bide horiek altxatutako plataforma erakoak izango dira. Urmaelaren aldameneko oinezkoen bidean egin ziren egokitze lanei jarraipena emanez, bestalde, espaloia konponduko da kirol kantxa eta Olakua dorrearen parean.\nGoizean hasi diren irisgarritasun lanok probestuko dira inguruko saneamendu eta ur hornidura sarea berritzeko. Ur azpiegitura lanok Gipuzkoako urak enpresak ordainduko ditu baina Udalak bideratu duen esleipen prozeduraren baitan jaso dira.\nGaur goizean bertan hasi dira lanak egiten Ugarte enpresako langileak, eremua hesitzeko eta materiala gordetzeko guneak prestatzearekin batera. Langileentzako aldagelak Olakuako dorrearen ondoan kokatuko dira. Lanen aurrekontua 209 mila euro da eta 16 astetan egingo dira, maiatzaren 2an sinatu zen kontratuaren arabera. Beraz, astean hasi eta iraila erdialderako edo, amaitzea espero da.


Berri Txarrak taldeak bira egingo du Ipar Amerikan 2017ko irailean\nBerri Txarrak Ipar Amerikan arituko da irailean\nKanadan, Quebecen eta AEBko ekialdean izango da hirukoa irailaren 7tik 13ra, besteak beste Descendents punk eta hardcore talde mitikoarekin jotzen.\nBerri Txarrak hirukoteak Kanadan, Quebecen eta AEBn joko du irailaren 7tik 13ra, astebeteko kontzertu sorta batean. Birako lehen bi kontzertuetan, Descendents punk rock talde kaliforniarraren artista gonbidatua izango dira, eta berriz egingo dute bat, horrenbestez, aspaldiko ezagunekin.\nIzan ere, ez da izango Descendentsentzat irekiko duten lehen aldia. Aurretik ere deitu dituzte Milo goes to college disko mitikoaren egileek Gorka, David eta Galder agertokia partekatzeko, eta Bill Stevenson taldeko bateriak Denbora da poligrafo bakarra Berri Txarraken diskoaren hirugarren zatia, hiruretan punk rock kutsu handiena duena, ekoitzi zuen.\nBi kontzertu horietan, gainera, The Menzingers estatubatuar talde interesgarria ere izango dute lagun. After the party disko azpimarragarria publikatu du Pennsylvaniako laukoteak aurten, lelo gogoangarriak, melodia, rock klasikoa eta punk inarrosaldi neurtuak uztartuz, Social Distortionen edo Gaslight Anthemen moldera, eta Rented world eta, batik bat, On the impossible past diskoetan erakutsitako manera deigarriak berretsiz.\nAfter The Party by The Menzingers\nIrailaren 9an,Washington hirian joko du Berri Txarrakek, bakarka oraingoan, eta biharamunean, irailaren 10ean (egun horri kantatu zion taldeak Libre diskoan), Descendentsekin batuko dira berriz, Providencen.\nHurrengo hiru egunetan, Bostonen, New Yorken eta New Jerseyn, Hudson ibaiaren bestaldean, erakutsiko dituzte beren kantuak Berri Txarrakekoek, Euskal Herrira itzuli eta Denbora da polígrafo bakarra diskoaren jarraipena sortzeko lanetan murgildu aurretik.


Federiko Belaustegigoitia - Wikipedia, entziklopedia askea.\nLaudio, 1876ko irailaren 3a\nAreeta, 1947ko uztailaren 23a (70 urte)\nFederiko Belaustegigoitia Landaluze (Laudio, Araba, 1876ko irailaren 3a - Areeta, Bizkaia, 1947ko uztailaren 23a) euskal idazlea. Deustuan eta Escorialen Zuzenbidea eta Filosofia eta Letrak ikasketak egin ondoan, Durangon bizi izan zen. Euskal Esnalea aldizkariko lankidea.\nPolitikoki abertzale sutsua izan zen, EAJren sortzaileetako bat izanik. Bere anaia txikietako bat, Jose Maria Belaustegigoitia, Athletic Clubeko jokalari ospetsua izan zen.\nPor la lengua nacional vasca (1909)\nEuskeraren ikasbide erresa (1912)\n¿Quiere ud. hablar en euskera?, Historia de una mujer vasca (1931)\nAndoni Deunaren bizitza (1919)\nLa unificación del euskera (1919)\nHacia una lucha de verdad pro-euskera (1936).\nFederiko Belaustegigoitia literaturaren zubitegian\nISNI: 0000 0000 9650 0034\nLiteraturaren Zubitegia: 591


Martxan da Sexu eta Ugalketa Eskubideak Munduan bertso-paper lehiaketa — Gaztezulo\nMartxan da Sexu eta Ugalketa Eskubideak Munduan bertso-paper lehiaketa\nMartxan da Sexu eta Ugalketa Eskubideak Munduan bertso-paper lehiaketa https://www.gaztezulo.eus/albisteak/martxan-da-sexu-eta-ugalketa-eskubideak-munduan-bertsopaper-lehiaketa https://www.gaztezulo.eus/albisteak/martxan-da-sexu-eta-ugalketa-eskubideak-munduan-bertsopaper-lehiaketa/@@download/image/bertso_paper_le_1393837929.jpg\nArabako medicus mundi elkarteak sexu eta ugalketa eskubideen inguruko bertso-paper lehiaketa abiatu du, lege eta agirietan aitortutako oinarrizko giza eskubideak diren arren, konta ezin kasutan urratzen direla ikusarazi asmoz. Bertsoak bidaltzeko epea martxoaren 13an itxiko dute.\nMinuturo emakume bat hiltzen da haurdunaldiarekin edo erditzearekin loturiko arrazoiren bat tarteko. 130 milioi emakume eta neskatila baino gehiagok jasan dute genitalen mozketa. Urtero ia hiru milioi lagun, %80 emakumezkoak, sexu-esplotazioaren biktima izaten dira. 68.000 andrazko hiltzen dira urtean seguruak ez diren baldintzetan egindako abortuen ondorioz.\nUnicef, Gimes eta bestelako nazioarteko erakundeek kaleratutako datuak beldurgarriak dira. Bereziki, sexu eta ugalketa eskubideak nazioarteko lege eta agirietan aitortutako oinarrizko giza eskubideak direla kontuan hartuta. Horregatik, urraketak salatu eta eskubideak aldarrikatzeko asmoz bertso-paper lehiaketa jarri du abian medicus mundi Araba erakundeak, Arabako Bertsozale Elkartearen eta Maria de Maeztu Forum Feministaren laguntzarekin.\nGasteizen jaio, lan egin, ikasi edo bizi diren lagunei zuzenduriko lehiaketan parte hartzeko epea martxoaren 13ra bitarte izango da zabalik, osteguna, eta parte hartzaile bakoitzak gutxienez hiru eta gehienez zortzi bertso bidali beharko ditu. Hori bai, nahi adina bertso sorta bidali daitezke. Doinua eta neurria ere libreak dira, baina doinua zein den ezinbestean azaldu behar da gutunean.\nLanak posta elektronikoz bidali daitezke alava@medicusmundi.es helbidera, edota posta arrunta erabiliz ondorengo helbidera:\nLos Isunza/Isuntzatarrak 9-1. Ezkerra\nHori bai, oinarrietan zehaztutako datuak egoki jartzea funtsezkoa izango da.\nEpaimahaiak apirilaren 4an egingo duten bertso-afarian jakinaraziko ditu irabazleen izen-abizenak; lehenak 250 euro jasoko ditu bidezko merkataritza produktuak erosteko, eta bigarrenak 200 euro. Animatu!


Berrikuntza eta teknologia, konexio hobea lortzeko | Blog Guuk\n03 Febrero 2021 17:46 1 min\nBerritu gure bezeroentzat\nGuuk-en, gure DNAren funtsezko osagaitzat ulertzen dugu berrikuntza. Argi genuen konpainiaren lehen ildoak taxutzen hasi ginenean bertan. Nondik gatozen, nolako enpresa-ibilbidea egin dugun eta telekomunikazioen munduan etengabe nola ikasten den ikusita, berrikuntza hitzak ildo sendoa marraztu behar zuen gure ibilbide-orrian.\nBerrikuntzak egitea ez da asmo soil bat. Ez dira hitz politak, ezta barnean txip elektronikoak dituzten gailu ñimiñoak ere. Ez da erakin batean bereizita dagoen bulego bat. Berrikuntzak egitea jarrera bat da, egunero hobetu nahi izatea, eta egiten badakiguna ondo samar ez baizik eta askoz hobeto egitea. Eta, ondoren, galderak egitea egin nahiko genukeenari buruz. Betiere, egunero egiten dugunari zentzua ematen diotenen ikuspegia galdu gabe: gure bezeroen ikuspegia, alegia.\nBerrikuntzan eta teknologian inbertitu\nHobetzeko, inbertitu beharra dago. Funtsezkoa eta nahitaezkoa da, aurrera egingo badugu. Sinesten duzun horretan arriskatzea da, izan nahiko zenukeena bilakatzeko. Baina arriskatzeak arriskuak dakartza. Eta guk, arriskuak hartzeko prest egoteaz gain, ilusio handiz heltzen diegu. Berrikuntza dugu helmuga, gure bezeroengatik eta gure bezeroentzat.\nHorregatik inbertituko ditugu berrikuntzak egitera garamatzaten baliabideak, gure bezeroekiko harremanak hobetzeko; eta bezeroei entzunez dihardugu, irtenbideak proposatuz, nahi dutenarekin eta nahi dutenekin konekta daitezen. Eta gaur egun balio erantsia dakarkien horretan inbertituko dugu, eta, batez ere, zalantzarik gabe elkarrekin eraikiko dugun etorkizunean.\nBaina, batik bat, gure teknologiara bideratuko ditugu baliabideak, gure herriko edozein tokitan benetako konexioa errealitate bihur dadin, gure gaitasun teknologikoa eta herriari buruz dakiguna erabiliz. Teknologia hori baita gure babesa, gure markaren bihotza.\nGuuk-en, hitzekoak gara, egitateak gara, tradizioa, etorkizuna... Baina, batez ere, teknologia. Bene-benetako konexioa lortzeko, teknologia behar delako. Teknologiak hurbiltzen gaitu, konektatzen gaitu. Teknologiari esker gaude martxan.\nZuntza gara, mugikorra gara, eta telebista gara. 5G-a gara, eta horrekin lanean jarraitzen dugu, azkarrago eta hobeto konektatzeko. Guztia aise eta modu intuitiboan eskuratzen laguntzen dizun aplikazioa gara. Telelanean aurrerapenak dakartzan digitalizazioa eta konektibitatea gara... Konexioa bideratzen duen teknologia guztia gara.\nZegoena gara, hemen dagoena gara, eta, batez ere, heltzeko dagoen guztia gara.\ntelekomunikazioak berrikuntza etorkizuna konexioa


Zabalik dago festetako umeen tanborradan izena emateko epea | www.amorebieta.com\nInicio Gazteria Berriak Zabalik dago festetako umeen tanborradan izena emateko epea\n• Tanborradan 5 eta 13 urte bitarteko ume eta gazteek parte hartu ahal izango dute. Izena emateko epea ekainaren 8ra arte egongo da zabalik.\nAmorebieta-Etxanoko Udalak ireki du umeen tanborradan izena emateko epea; uztailaren 26an izango da, Santa Ana egunean, Karmen eta Santanatxu jaien barruan. Tanborradan 5 eta 13 urte bitarteko haurrek eta gazteek har dezakete parte, hau da, 2017 eta 2009 bitartean jaiotakoek. Izena emateko epea ekainaren 8ra arte egongo da zabalik, Gazte Informazio Bulegoan edo www.ametxgazteria.eus webgunean. Inskripzioa egiterakoan, interesdunaren izena eta jaioteguna adierazi beharko dira, eta baita arduradunaren telefono-zenbakia ere. Era berean, laguntzaile gisa atera nahi duten gurasoek izena eman dezakete Zelaietan eta 946300650zenbakian.\nGorputzak eta jantziak\nOhikoa denez, haurren tanborrada bost gorputzek osatuko dute: sukaldariek, antortxeroek, fusileroek, kantinerak eta tanborreroek. Udalak gogorarazi du, arau orokorrak zehazten duen moduan, lehenengo aldiz izena ematen duten pertsonak sukaldari izango direla; bigarren urtean, antortxero; eta horrela, hurrenez hurren, lehen aipatutako hurrenkeran. Era berean, urte horretan dagokion gorputzean plazarik ez badago, inskribatutako pertsonak aurreko urteko gorputzean errepikatu beharko du. Gorputza esleitzeko orduan, antolakuntzak pertsonaren adina hartuko du kontuan, eta nagusiek lehentasuna izango dute hurrengo gorputzera pasatzeko garaian. Azken urtean parte hartu ez dutenen kasuan, tanborradan izan zuten azken gorputza hartuko du erreferentziatzat antolakuntzak.\nJantziei dagokienez, behin gorputza esleituta, antolatzaileek parte-hartzaile bakoitzak eraman beharreko arropa zehaztu dute:• Sukaldariak: Praka luze zuria. Alkandora zuria.• Antortxeroak: Praka luze bakeroa. Alkandora zuria.• Fusileroak: Praka luze zuria. Alkandora zuria.• Kantinerak: Praka luzea/gona urdina (Arrantzale) edo bakero iluna. Alkandora zuria.• Tanborreroak: Praka luze zuria. Alkandora/kamiseta zuria.\nAntolatzaileek gogorarazi dute izena eman duten pertsonek gutxienez entseguen %50era joan behar dutela tanborradan parte hartu ahal izateko. Hauek dira entsegu egunak:• Tanborreroak: Ekainak 22 eta uztailak 6,13,20. 18:00• Fusileroak: Uztailak 5,12,19. 18:00• Kantinerak: Uztailak 11,14,18. 18:00\nArtículo siguiente“Garaipena eskeini nahi diegu zaleei”


Uztailean bukatuko dituzte Artziniega urez hornitzeko depositoaren lanak - Artziniega - Aiaraldea.eus\nUztailean bukatuko dituzte Artziniega urez hornitzeko depositoaren lanak\nIzar Mendiguren Cosgaya 2022-06-02 10:39\nJosean Galera Ingurumen diputatuarekin bisita instituzionala egin zuten astelehenean obra gunera. Urbidek kudeatuko du ur horniketa zerbitzua.\nAstelehen goizean bisita instituzionala egin zuten Artziniegan, ur horniketarako zerbitzu berriaren harira. Hain zuzen, Josean Galera Ingurumen diputatua bertaratu zen, Urbide Ur Patzuergoko kideekin batera. Izan ere, entitate horrek kudeatuko du zerbitzua. Joseba Vivanco alkateak sare sozialetan adierazi duenez, deposito berriaren xehetasunak eta obren bilakaera azaldu zizkieten: "5.000 metro kubiko zituen aurrekoak, baina %30 soilik erabiltzen zenez 1.600 metro kubiko izatera pasatuko gara". Ur depositoa berritzearekin batera, inguruko urbanizazio lanak ere egingo dituzte. Horien artean daude ur biltegira iristeko sarbidea, "eta baliabide hidraulikoaren ingurua hobetzeko zuhaitzen landaketa".\n5.000 metro kubiko izatetik 1.600eko edukiera izatera igaroko da depositoa, %30 soilik erabiltzen baitzen\nHorretarako, ordea, ur mozketak gauzatu beharko dituzte berriro: "Gutxienez 2 aldiz moztu beharko dugu ura udalerri osoan, baina aurrekoetan bezala gauez egingo dugu, eta denborarekin jakinaraziko dugu".\nArabako Foru Aldundiak, Udalak eta Urbidek finkatutako hitzarmenaren fruitutzta jo du alkateak lana, Artziniegako ur horniketa sistema berritzeko xedearekin. "Orain administrazioak Angostinako lakutik depositorainoko tutu sistema zaharra berritzeko lanak geratuko zaizkigu pendiente", erantsi du gobernuburuak.\nArgazkiak: Joseba Vivanco eta Encina Castresana


Txinako Kegal Exercisers fabrikatzaileak eta hornitzaileak - Chisa Group\nHasiera > Produktuak > Kegal ariketak\nChisa Kegal Exercisers fabrikatzaile profesionala da. Baliteke Kegal Exercisers fabrikatzaile asko egotea, baina Kegal Exercisers fabrikatzaile guztiak ez dira berdinak. Kegal Exercisers fabrikatzen dugun esperientzia profesionala azken 10 urteotan hobetu da.\nTxinan egindako Kegal Exercisers prezio baxuarekin eros daitezke Chisa-n. Txinako kalitate handiko produktuen fabrikatzaile eta fabrika profesionala da.\nHonako hau Kegal Exercisers-ei buruzkoa da, Kegal Exercisers hobeto ulertzen laguntzea espero dut. Kegal Exercisers gehiago ezagutu nahi badituzu, edo erlazionatutako beste klitora arouser, untxi-bibragailua, dildoakâ¦. eta beste produktu Kegal Exercisers gurekin harremanetan jar zaitezke.\nNoï¼šGeisha Balls eredua-arrosa CN-373201321\nMateriala: % 100 silikona, ABS\nProduktuaren tamaina: 17 * 4 * 3,4 cm\nMasaje baginala, leuna,\nIragazgaitza, ftalatorik gabekoa.\nPaketearen tamaina: 26,3 * 10,4 * 4,6 cm\nPaketatutako pisua: 0,112 kg\nBarra kodea: 759746013217\nNoï¼šGeisha Balls-Black modeloa CN-373201323\nBarra kodea: 7597461013231\nNoï¼šGeisha Balls-Purple eredua CN-373201322\nBarra kodea: 759746013224\nGure Kegal ariketak guztiak Txinan eginak dira. Chisa Group Txinako Kegal ariketak fabrikatzaile eta hornitzaile profesionaletako bat da. Gure fabrikako prezio merkearekin eros ditzakezu. Aldi berean, handizkako enpresa profesionala ere ezaguna gara. Gure marka guztiak ezagunak dira etxean eta atzerrian. Informazio gehiago lortzeko, jarri gurekin harremanetan orain.


"Andui berria Asiakoa baino kutsakorragoa da" - Diario de Noticias de Alava\n"Andui berria Asiakoa baino kutsakorragoa da"\nEpidemiologoak azaldu duenez, andui europarra asiarra baino pertsona gehiago kutsatzeko gai da\n– e.f.d. 16.08.2020 | 23:28\nIrudian, Juan Jose Badiola epidemiologoa. Argazkia: Javier Bergasa\nGASTEIZ – Asiako koronabirusa milaka pertsona gaixotzeko gai da, baina europarrak oraindik pertsona gehiago kutsatzen ditu eta arinago. Juan Jose Badiola epidemiologoak azaldu duenez, "birus honek kutsatzeko gaitasuna hobetu du. Ez da asiarra baino patogenoagoa; hau da, ez ditu pertsona gehiago hiltzen, baina azkarrago kutsatzen da".\nHain azkar kutsatzen denez, esperotakoa bertan behera geratu da. "Ez genuen espero udan berragerpen hauek egotea", dio. Izan ere, azaldu duenez, beroak zertxobait ahultzen ditu birusak, eta bigarren olatua udazkenean iritsiko zela espero zen. "Ez dut uste koronabirusaren hedapen hau bigarren olatu batekoa denik. Uste dut koronabirusa ez dela goizetik gauera desagertuko, ez dut uste inoiz desagertu denik ere. Kasu guztiak lehen olatukoak direla uste dut, kutsatze gutxiagoko uneak eta kutsatze gehiagoko uneak daudela, baina kororonabirusak beti hor jarraitu du", azaldu du. Era berean, kutsatze horiek eta pandemia bera datorren urte hasierarako aurreikusita dagoen txertoaren etorrerarekin kontrolpean geratuko direla ziurtatu du. Bitartean, garrantzitsua da gomendioei jaramon egitea, bi metroko distantzia soziala mantentzea, maskara nahitaez erabiltzea eta eskuen higiene ona errespetatzea, "gure babes hesi bakarra delako", esan du.\nGainera, oporrek eta udak eragiten duten mugikortasunak ez du birusa geldiarazten laguntzen. Hala ere, epidemiologoak aitortu duenez, "oporrak garrantzi-tsuak dira bizi izandakotik deskonektatzeko": "Oporrak oso garrantzitsuak dira, gertatu den guztiaz berreskuratu behar gara. Ohiko bizilekutik egun batzuetan irtetea gomendatzen dut. Baina nora joan ondo aukeratu behar da, eta han ere gomendio guztiak errespetatzen jarraitu behar da", adierazi du. Hilabete batzuk falta dira txertoak pandemia geldiarazteko. Konfinamenduaren ostean, Badiolak esan du ez zutela aurreikusten kasuak hain azkar areagotu zitezkeenik, eta horregatik eskatu du berehalako kontzientziazioa egoerari aurre egiteko. Hori posible ez balitz, Eguberrietako hurrengo topaketak ere arriskuan egon litezke, neguan izan bailiteke indar gehien birusak, gripea bezalako birus arruntekin batera. Hala ere, espekulazioetarako "oraindik goiz" dela onartu du, baina birusa "guztion laguntzarekin" gelditu daitekeela gaineratu du.\n"Kezkatzen gaituena ez da kutsa-tzea bera, pertsona ahulenak gaixotzea baizik. Datu estraofizialen arabera, 40.000 pertsona hil dira. Hau ezin da berriro gertatu, ezin dugu onartu".\n"Kontzientziatuta egon behar gara datorrena hondamendia ez izateko".


Urtegiak ere badu memoria - Araba - Alea.eus\nUrtegiak ere badu memoria\nLangara Ganboako hainbat eraikin, urpean; 11 bizilagun geratu ahal izan ziren urtegia bete ostean. ARABAKO LURRALDE HISTORIKOAREN AGIRITEGIA\nUribarri Ganboako urtegia eraikitzeak kaltetu asko eragin zituen Arratzua-Ubarrundia, Burgu, Barrundia eta Ganboako udalerrietan. Herriak eta bertako auzokideak gogorarazteko informazio panelak jarri dituzte bost gune ezberdinetan. Abiapuntua baino ez da.\nUribarri Ganboako urtegiaz hitz egiten dugunean, aisialdia eta Garaio edo Landako hondartzak etorriko zaizkigu jarraian burura, edo, besterik gabe, gasteiztarrak eta bilbotarrak urez hornitzen dituen urtegiaren izena. Baina, ur horren azpian Arratzua-Ubarrundia, Barrundia, Burgu eta desagertutako Ganboa udalerrietako familia askoren bizitza eta sufrimendua dago. Orain, urtegia eraiki eta 60 urte beranduago, osorik edo zati batean ur azpian desagertu ziren herri horiek eta bertan bizi zirenak gogorarazteko informazio panelak jarri dituzte.\nDenera, bost gunetan daude azalpen panelak: hain justu ere, Garaioko informazio gunean, Landako aparkalekuan, Mendixurko parke ornitologikoko aparkalekuan, Uribarri Ganboako urtegiko ibilbide berdearen alboan, eta Zuhatzako uharteko ontziralekuan. Panel horietan, urtegiari, haren eraikuntzari eta eragindako herriei buruzko informazio orokorra jaso dute, honela banatuta: Uribarri Ganboa eta Langara Ganboa, Uribarri Ganboakoan; Landa, Marieta eta Larrintzar, Landakoan; Garaio eta Orenin, Garaiokoan; Mendixur, Azua eta Urizar, Mendixurko parke ornitologikokoan; eta Zuhatzu Ganboa, Mendizabal eta Landa, Zuhatzako ontziralekuan. Horrez gain, presako begiratokian txikiagoa den argazkidun panel bat jartzeko asmoa ere badute, uraz bete aurretik inguruneak zuen itxurarekin.\n1930. urteko proiektua\nUrtegia eraikitzeko proiektuaren hastapenak 1930ekoak dira. Garai hartan, Manuel Uribe-Etxeberria ingeniariak Zadorra ibaiaren uren sistema erregulatzaile bat eraikitzeko emakida bat eskatu zuen ur emaria Bilbora eta haren eskualdera aldatzeko, elektrizitatea sortzeko eta industriako eta etxeko kontsumorako erabiltzeko. Gerra ostean, 1945ean, Bizkaiko Labe Garaiak enpresari saldu zion emakida hori, eta bi urte geroago hasi ziren lanak, horrek zekartzan lur desjabetzeekin.\nDiputazioan horren gainean sortutako batzordeko koordinatzaile Fernando Sanchezek nabarmendu du urtegia eraikitzearen ondorioz Ganboako udalerria desegin egin zela, eta Arratzua-Ubarrundiako, Burguko eta Barrundiako ondoko udalerrien artean banaturik geratu zela: "Herri batzuk, Mendizabal eta Zuhatzu Ganboa, urperaturik geratu ziren; eta beste batzuk jendez hustu ziren lurrik gabe geratu zirelako, hala nola, Azua, Larrintzar, Garaio eta Langara Ganboa. Marieta eta Mendixur herriek iraun zuten, baina mugarteak oso murriztuta geratu zitzaizkien. Orenin, berriz, uharte bihurtu zen eta bertakoek ere herria utzi behar izan zuten". Ganboak 700 biztanletik gora zituen orduan, eta 400 baino gehiagok etxea eta lurrak utzi behar izan zituzten.\nGanboak 700 biztanletik gora zituen orduan, eta 400 baino gehiagok etxea eta lurrak utzi behar izan zituzten.\nArratzua-Ubarrundiako udalerrian ere eragin handia izan zuen egitasmoak, presa bertako herri nagusian eraiki zelako; Uribarri Ganboan, hain zuzen ere; herrigunearen eta lurren zati gehienak ur azpian geratu ziren. 1950. urtean 250 bizilagun zituen, eta ehun baino gutxiago geratu ziren urtegiaren eraikuntzaren ondoren.\nGaur egungo Landa, Geltoki auzoa\nAntzekoa gertatu zen Landa herriarekin; urtegiko lanak hasterakoan Landak 142 biztanle zituen, eta haietako ehun lagun inguruk emigratu behar izan zuten. Herrigunea Zuhatza uhartea izenekoa bezala geratu zen eta gaur egun Landa bezala ezaguna dena udalerriko Geltokiko auzoa zen garai hartan, Vasco Trenbidea bertatik igarotzen zelako. Barrundiari dagokionez, azkenik, Urizar herritik etxe bat baino ez zen geratu, eta gainerakoak urpean. Guztira, hamabi udalerritan izan zuen eragina urtegiaren eraikuntzak.\nGanboa haraneko memoria historikoa berreskuratzeko asmoz, lanean hasi ziren orain dela bi urte inguru. EH Bilduren eskutik, 2019ko urtarrilean, Arabako Batzar Nagusiek horren gaineko mozioa onetsi zuten aho batez. Urtegiarengatik desagertutako herriak eta bertakoek sufritutakoa gogorarazteko hainbat ekimen martxan jartzea aurreikusten zuen mozioak; tartean, informazio panelak jartzea. Jarraian, Diputazioa Barrundia, Burgu eta Arratzua-Ubarrundiako udalerriekin harremanetan jarri zen, eta udaletxe bakoitzak batzorde bat osatu zuen. Martxoan, batzorde horietako ordezkariek Diputaziora deitu zuten, bertan beste batzorde bat eratzeko, eta Mendixurren bizi den Fernando Sanchez izendatu zuten bertako koordinatzaile. Dokumentazio lan sakona egin ostean, informazio panelak jartzea erabaki zen; hasiera batean, martxoa aldera jartzekoak ziren, baina pandemiak irailera arte atzeratu zuen.\nDokumentazio lan sakona egin ostean, informazio panelak jartzea erabaki zen; hasiera batean, martxoa aldera jartzekoak ziren, baina pandemiak irailera arte atzeratu zuen.\nGazteentzako unitate didaktikoak eta kaltetuei omenaldia\nBestelako ekimenak abian jarri ahal izatea oztopatu du koronabirusak. Esaterako, aurtengo udan, Zuhatzara udalekuetan joan behar zirenen artean unitate didaktikoak zabaltzeko asmoa zegoen, eta Garaioko informazio bulegora hurbiltzen zirenei liburuxka bat eman: "Pandemiak zapuztu egin ditu bi asmo horiek, eta baita panelen inaugurazioa ere. Ideia zen kaltetutako herrietakoak gonbidatzea, baina orain ezinezkoa da. Baina, ahal denean, egingo da", adierazi du Sanchezek. Azpimarratu du "ezin dugula ahaztu" jende hark egin behar izan zuen sakrifizioa: "Honekin guztiarekin nahi duguna da Gasteizkoei eta Bilbokoei gogoraraztea etxeko txorrota irekitzen dutenean jakin dezatela nondik datorren ur hori eta zer sufrimendu izan den atzean".\nGizartea Gorbeialdea Lautada Arratzua-Ubarrundia Barrundia Burgu\nMirian Biteri 2020 urr 19 Araba


Kutxetan gordetako ipuinak askatu zituzten atzo Elgetan - Elgeta - Goiena.eus\nLarraitz Zeberio Lekuona 2017-04-25 11:21\n'Kutxaka' ikuskizuneko bi kideak, atzo, ipuina kontatzen Elgetan.\nSaguen kutxa, eulien kutxa... kutxa asko zabaldu zituzten Beatriz Egizabalek eta Cesar Marcosek herriko neska-mutikoen aurrean, atzo. Liburuaren Nazioarteko Egunarekin lotuta udal liburutegiak antolatutako ekintzen barruan eskaini zuten Kutxaka ikuskizuna.\nIragarri moduan atzo arratsaldean plazara atera zituen liburuak liburutegiko arduradun Geaxi Ezpeletak. Mahaia ipini zuen udaletxeko arkupean eta ekintzarekin liburutegiko zerbitzuen berri emateaz gain zenbat argitalpen oparitu eta zozketatu zituen.\n17:00etan hartu zuten lekukoa Beatriz Egizabalek eta Cesar Marcosek. Kutxa handi batekin eta marrazkiak egiteko arbel handi batekin etorri ziren. Kutxa handiak hainbat kutxa txiki zituen barruan, eta kutxa txiki bakoitzak ipuin bat zuen gordeta. Hainbat kontatu zituzten 40 bat neska-mutikoren aurrean. Horien bitartez eguzki izpiak eta koloreak biltzen dituen Frederik sagua ezagutu zuten, baita ere jolasteko lagunik aurkitzen ez duen euliaren istorioa. Marrazkiekin lagunduta kontatu zituzten ipuinak Kutxaka ikuskizuneko bi kideek, eta neska-mutikoen parte hartzea ere lortu zuten behin baino gehiagotan.\nAtzoko ekintzaren ondotik Herri Eskolako zenbait talderendako bisita gidatuak egingo dituzte egunotan liburutegian. Zerbitzuak aste honetan izango duen ordutegiari dagokionean astelehenetik eguaztenera 16:30etik 20:00etara egongo da zabalik eta eguenean 14:30etik 17:30era. Barikuan itxita egongo da eta baita ere astelehenean, maiatzak 1.\n'Kutxaka' ikuskizuna Elgetan\nLarraitz Zeberio Lekuona 2017 api 25 Elgeta


FINAL FOUR = USTEAK ERDIA USTEL | Hegoaldeko Txokoa\n← “ARDO-DASTAKETATXOA” B1ekoen GELAN!!!\nFINAL FOUR = USTEAK ERDIA USTEL\nPosted on maiatza 22, 2019\tby hegoaldeuskaltegia\nJada “zorioneko” Final four bukatu egin da. Hainbat ostalari eta merkatariren ustez, “Final four-ek” ez omen ditu inolaz ere zituzten itxaropenak bete. Gainera, hainbat tabernak eta hotelek prezioak puztu egin dituzte eta eguraldi txarrak ere ez du gehiegi lagundu.\nEgin al dio mesederik gure hiriari? Zure ustez, zein izan da porrotaren arrrazoia? Merezi al du honelako gertakizunak geureganatzea?\n11 erantzun FINAL FOUR = USTEAK ERDIA USTEL -ri\n5:59 am maiatza 23, 2019\nDudarik gabe Gasteizek honelako gertakizunak behar ditu, antolatuko, ez balitu, hiri grisa eta ezezaguna izaten jarraituko lukelako, behintzat non dagoen jakiteko egin behar da.\nPorrotak bere logika dauka. Gure aireportuak, bere bidaia antolatzean, ez zeukan artean 24 orduko zerbitzua. Bestalde Bilbo, Guggenheimaren ondorioz, eta Donostia, glamourri esker, hotelez beteta daude, ordea, hemen gutxi eta garestiak dauzkagu. Partiduak ikustea garrantzitsua zenez gero, hona etortzea hori egiteko bakarrik beharrezkoa zen, eta, akabatzeko, madarakazio gisa, munduko eguraldirik txarrena!\n11:17 am maiatza 23, 2019\nEgia da Final-four-ek ez ditu inola ere zituzten itxaropenak bete. Hori ez dio inolako mesederik egin gure hiriari. Alde batetik, udalak gastatutako dirua ez duelako berreskuratu; eta, beste alde batetik, zurrumur hori esker gure ospe aldatu egingo delako eta ez dira berriz egingo horrelako ekimenik.\nBestalde, oso garrantsitzua da honelako gertakizunak egitea bai turisak erakartzeko bai Gasteizko ekonomiarako eta erakusteko hiri polita daukagula, eguraldia alde batean utzita!\nBaina, jendea ez etortzea noren errua izan da? Lehenik, hotelen eta alokairu jabeen errua izan dela uste dut, zentzugabeko prezioak jarre dituztelako. Bigarrenik, web gune batzuen erruagatik, eskaintzak egin dituzte hegazkina gehi hotela gehi autobusa Bilbao-Buesa Arenara eta askoz ekonomikoa izan zen.\n5:40 pm maiatza 23, 2019\nBehin ” Final Four-a ” bukatuta, egoera-balantze ez da onik izan; ez izan direlako itxaropenak betetzen, batez ere , ostalarientzat eta merkatarientzat.\nNire ustez, alde batetik, Gasteizek ez dauka hainbeste leku jende kopuru handiari ostatu emateko; hainbeste jokalariri, antolatzaile guztiei, hainbeste zalei, besteak beste.\nBestetik,hoteletako preziak gehiegizkoak izan direnez, zale batzuk inguruko beste hiri batzuetara joan dira, beraz, badirudi gastu gutxi egin dutela taberneetan, jatetxeetan ,eta abar…\nGainera , Udalak ekintza asko antolatu zituen , eta emaitza ez da batere errentagarri.\nHala ere, horrelako gertakizunaren batek beti mesede egiten dio gure hiriari, turismoa bultzatzen duelako\n8:47 pm maiatza 23, 2019\nNahiz eta kasu honetan emaitzak onak ez izan, uste dut horrelako ekintzak beti onerakoa direla. Alde batetik, herritarrontzat kultural edo kirol eskaintza handitu delako, eta bestetik, kanpoko jendea erakartzen dutelako, eta horri esker, hiria ezagutzen du.\nHala ere, Final four-ri dagokionez, bistan dago gauzak ez dituztela ondo egin, baina ez dakit noren erruz izan den. Entzuten da aireportuaren erruz izan dela, eta batez ere, hoteleko prezioak igotzeagatik izan dela.\n8:56 pm maiatza 23, 2019\nHonelako antolaketa bat iritzi desberdinak eta kontrakoak dauka. Batxuk dirua zaborrara botatzea pentsatzen dute, besteok, ordea, onugarria izan dela iruditzen zaigu.\nNire ustez, jatetxeak, dendak edo hotelak beste asteburutan baino diru gehiago irabazi dute, baina haiek askoz gehiago irabastea pentsatzen zuten,\nDiru gutxi irabazi izana hotelen errua izan da. Logela baten truke 500 euro eskatzen zuten, horregatik zale asko beste hirietara lo egitera joan dira, eta bakarrik etorri dira Gasteizera partiduak ikustera.\nEmumu220870 -k dio:\n9:00 pm maiatza 23, 2019\nNahiz eta erdigunean bizi, Gasteizen “Final Four”en giroa batere nabarmendu gabe pasatu dela pentsatzen dut. Honek pentsarazten dit zein ote den hankasartze honen arrazoia. Nire ustez, planteamendua hasieratik gehiago izan da akatsduna; izan ere, hegaldi bereziak jarri behar zituzten hasieran Forondako aireportura eta azkenean egin ez dutenez, Louik eraman du hegaldien inpaktua. Bestalde, hotelek prezioak ikaragarri igo zituzten astebururako eta beraz hainbat eta hainbat afizionatuk Bilbon hartu dute hotela prezio askoz merkeagoan.\nBeraz, uste dut honelako ekintzak egiten jarraitzea ideia ona dela hiria ezagutarazten dutelako eta giro paregabea sortzen duelako baina dudarik gabe, planteamendua hobea izan beharko litzateke hurrengoan.\nelendash55 -k dio:\n9:01 pm maiatza 23, 2019\n9:10 pm maiatza 23, 2019\nZalantza barik, Final Fouri esker batek baino gehiagok non dagoen Gasteiz daki orain eta, ikuspuntu horretatik, onerako eragiten du. Hala ere, egia da ez dituela ostalarien eta merkatarien itxaropenak bete, agian gehiegizkoak zirelako. Horretaz gain, jarraitzailetako asko inguruko hirietan geratu omen ziren, Gasteizko hoteleko eskaintza eskasa eta garestiegia baitzen, beraz, ez zuten dirurik gastatu hemen.\nHonelako gertakisunak geureganatzeari dagokionez, uste dut baikorra dela eta erarik onena gainerakoek gu ezagutzeko.\n9:18 pm maiatza 23, 2019\nUste dut Final four ersipwn izan dela hotelak salneurriak gehiegi igo dituztelako eta turistek beste hiri batera joatea nahiago dute. Horregatik turistek ez dute gastatu bere dirua gure hirian Bilbon, Donostin edo Logroñon baizik. Gainera, psrtiduen sarrerak garestiak ziren eta azkenean Final four antolatzaileek merkeagoak jarri behar izan zituzten harmailak betetzeko.\nHiria eskarmentatzea espero dut hurrengo aldirako. Behintzat, orain, Gasteiz ezaguna da atzerrian.\n10:28 pm maiatza 23, 2019\nPrintzipioz, argi dago antolatzaileen asmoa haiek mozkina eduki ez ezik, hiriarentzat onuragarria izatea ere zela. Hala ere, kasu honetan, ez zen horrela izan.\nNire ustez, ez dute jakin Final fouren inguruan dagoen guztia ondo antolatzen eta Final fourra edukitzea nahikoa zela uste izan dute.\nBeti, honelako gertaerak edozein hiriri ondo datorkio. Baina, ondo antolatuta ez badago, makina bat galera eragin ditzake.\n10:40 pm maiatza 23, 2019\nDirudienez, emaitzak ekonomikoak ez ziren espero bezain onak izan. Egia da nire sensazioa egun hauetan zehar Final four ospatzen ari zela ez zela nabaritzen.\nHotelak garestiegiak izan ziren. Baina arazo nagusia gure hiria sustatzeko kanpaina egin ez zutela izan zen; Bilbon eta Donostian, ordea, hori egin zuten.\nAgian, Baskonia taldeak Final fourean parte hartuko balu, egoera desberdina izango litzateke.


Suhiltzaileek etxebizitza batean erlauntza egiten saiatzen ari zen erle taldea kendu dute - Laudio - Aiaraldea.eus\nSuhiltzaileek etxebizitza batean erlauntza egiten saiatzen ari zen erle taldea kendu dute\nAitor Aspuru Saez 2022-05-13 22:25\nGaur 15:30ak aldera Landaluze kalean dagoen plazan erle talde batek saiakera egin du erlauntza egiteko etxebizitza batean. Auzokideek udaltzainei deitu diete eta hauek suhiltzaileekin jarri dira harremanetan.\nLarrialdiko zerbitzuko langileek kutxa batean sartu dute erle talde gehiena, eta euren artean erregina zegoen. Hori ziurtatu ondoren, suhiltzaileek pozoia bota dute etxebitzako leihoaren ingurutan, geratu diren animaliak aldentzeko. Erlezain baten esku utzi dituzte kutxan sartu dituzten intsektuak.


GBCk auzitara jo beste aukerarik ez du igotzeko | Kirola | Berria\nGBCk auzitara jo beste aukerarik ez du igotzeko\nSASKIBALOIA. Delteco Gipuzkoa Basketek auzitara jo beharko du datorren denboraldian ACB ligan jokatu nahi badu. ACBk, Espainiako Saskibaloi Federazioa eta Espainiako Kirol Kontseilu Nagusia bildu egin dira azkeneko hiru egunetan auziari irtenbide bat emateko, baina, hiru aldeek atzo jakinarazi zutenez, ez da izan akordiorik.\nACBk hasieratik utzi du argi bere jarrera: ez zuen nahi GBC bere lehiaketan. Horren alde egin zuten ACB osatzen duten hemezortzi taldeetatik hamazazpik. Espainiako Federazioa, ordea, Donostiako taldea igotzearen alde azaldu zen hasieran, baina atzo esan zuen hori ez dagoela bere eskumenen artean, eta ez dagokiola baloratzea zer baldintza ezartzen dituen ACBk. Hala, auzitara jo beste aukerarik ez du GBCk. Baina horrek oso luze jo dezake. Beraz, datorren sasoian Urrezko LEB ligan ariko da.


< Basque friendship | Arratsalde bat antzerkian >\nArratsalde bat antzerkian\nAmets Aranguren Arrieta\nNoiz: otsailak 20. Non: Iruñeko Gaiarre antzokian\nZinemarekin bezala pasatzen zait antzerkiarekin. Ez naiz askotan joaten, baina joaten naizenetan gogoratzen dut gozatzen dudala eta gehiagotan joanen banintz, are gehiago gustatuko litzaidakeela. Ama Kuraia zuten antzeztekoa Iruñeko Gaiarre antzokian larunbat iluntzez eta azken orduko plan aldaketaren ondorioz erosi genituen geratzen ziren azken bi sarrerak.\nAretarekin (nire giza entziklopedia kulturala) nindoan antzokira eta berak azaldu zizkidan antzezlanaren inguruko pare bat kontu antzokira sartu aitzin: zer nolako kritika onak jaso dituen orain arte eta zein izen handiko aktore arituko diren, besteak beste. Motibatua nindoan.\nHasi bezain pronto harritu ninduen produkzioak. Detailez beteriko eszenografia landuak eta aktoreen jantzi zaindu bezain bereziek batez ere. Ekin zioten antzezlanari. Ez naiz bereziki ona istorioak jarraitzen, erraz despistatzen naiz. Kostatzen zait esplizituki esaten ez dituztenak ulertzea eta badakit nire arazoa dela, ohitura falta edo. Kontua da minutuak pasa ahala gero eta galduago nengoela, ezin hariari heldu. Lagunaren belarrira hurbildu eta “Areta, agobiatzen ari naiz, ez naiz ezer ulertzen ari” xuxurlatu nion.\nEta ezin barreari eutsi. Aretarendako ere zaila ari zen izaten istorioa segitzea eta horrek lasaitu ninduen hein batean. Aitortu behar dut ez nuela istorioa ezagutzen batere, ez nekien zeri buruzkoa zen, ez norena ezta noizkoa ere. Eta galdera bat etorri zitzaidan orduan burura. Ulertarazi behar al dio antzerkiak kontatu nahi duena deus ez dakienari? Ala publikoak jakintza minimoa izanen duela suposatuz eraikitzen da pieza?\nEz genuen etsi eta adiago egoten saiatu ginen, detaile guztiei erreparatuz. Bat-batean konturatu nintzen sekula pasa ez zitzaidan zerbait ari zitzaidala pasatzen: ez nintzen gai obra geografikoki eta denboran kokatzeko. Euskarak ere ez zidan pistarik ematen. Zaila behar du gero eszenografia atenporala lortzeak.\nIa eszena bakoitzaren aurretik mezuak ageri ziren, pasako zena aurreratzen zizkiguten paragrafotxoak. Eta, tarteka, kantak ere sartzen zituzten, obrarako sorturikoak, protagonistek kantatuak. Barneko arropetan Forever young kantatuz eman zioten bukaera bi ordu pasatxo irauten duen antzezlanari, haien atzeko paretan mezuak eta irudiak proiektatzen zituzten bitartean. Gerretan zenbat jende hiltzen den zioten mezuek, garai batean ehuneko zenbat ziren militarrak eta zenbat herritarrak eta nola dagoen kontua gaur egun, besteren artean.\nHorrek lagundu zidan antzezlanaren parte handi bat ulertzen, baina, aldi berean, are gehiago deskolokatu ninduen. Gehiagotan joan behar dut antzerkira.


"Ikasketa orok dute emozioak oinarri"- Platon. Irakasleen xedeak lortzeko landu beharreko aspektuak dira emozioak. Horretarako blog hau dago, material eta informazio baliagarriak ezagutzera emateko.\n2015(e)ko urtarrilaren 4(a), igandea\nJolasak emozioak lantzeko?\nPosted by Ainhoa Guridi with No comments\nZergatik esaten da jolasak emozioak lantzeko aproposak direla? Jolasak ondorengo izaera daukate Piaget-entzako:\n1. Jolasa norbere burura orientatzen den ekintza bezala kontsideratzen du, portaera autototelika bezala.\n2. Berezkotasuna da Piaget-entzako jolasaren bigarren ezaugarria. Kontrolatugabeko berezkotasuna, askatasuna suposatzen du.\n3. Plazerra, portaera serioaren kontra-posizio bezala.\n4. Jolasak ez dute izaten estruktura edo egitura antolatu bat, pentsamenduaren ordena logikoari kontrajarriz.\n5. Konflikto pertsonalei irtenbideak bilatzeko balio du.\n5-6 urteren bitarteko umeen kasuan, materialen eta ingurunearen domeinuaren progresioak jarraitu egiten du, sei urterekin benetan harrigarria den ekoizpena lortu arte. Norbere helburura lortzeko ez dago zailtasunik edozein material erabiltzerakoan. Aldaketarik handienak edo espektakularrenak, jolasaren gizarte alderdiak dira.\nKideen ezaugarriei buruz, neskato eta mutikoek, euren sexuko kideak nahiago izaten dituzte, nahiz eta amankomunean egiten diren ekintzak egon. Batez ere, rol batzuk betetzeko behar izaten dira (sendiak aitarena egiteko mutil bat behar du). Ume txikiagoekin elkarrekin jolastu daiteke.\n2014(e)ko abenduaren 22(a), astelehena\nHezkuntza emozionala gauzatzeko aholkuak\nHurrengo artxibategian, gizakiaren hazkunderako laguntza eskaintzen duen testu bat txertatu dut, askorentzat baliagarria izan ahal delako\nPosted in AHOLKUAK, HEZKUNTZA EMOZIONALA\nO. Wilson (1998 en Mora, 2000, p. 19):\n«Sin el estímulo y guía de la emoción, el pensamiento racional\nse enlentece y desintegra. La mente racional no flota por encima de\nlo irracional; no puede liberarse y ocuparse sólo de la razón pura».\nNatalio Extremera y Pablo Fernández-Berrocal (2002:374):\n«El profesor ideal para este nuevo siglo tendrá que ser capaz de\nenseñar la aritmética del corazón y la gramática de las relaciones\nsociales. Si la escuela y la administración asumen este reto,\nla convivencia en este milenio puede ser más fácil para todos y\nnuestro corazón no sufrirá más de lo necesario».\nWayne W. Dyer, 1976:\n«Hemos llegado a creer que una persona “es inteligente” si tiene\ntítulos académicos o una gran capacidad en alguna disciplina\nescolástica (matemáticas, ciencias, vocabulario). Pero los\nhospitales psiquiátricos están atiborrados de pacientes con\nesas credenciales. El verdadero barómetro de la inteligencia es una\nvida feliz y efectiva, vivida cada día, y cada momento de cada día».\n«Las emociones pueden ser inteligentes».\nPosted in EMOZIOAK, ESALDI ESANGURATSUAK, HEZKUNTZA EMOZIONALA\n2014(e)ko azaroaren 30(a), igandea\nHezkuntza emozionala hausnarketa\nGaur egunera arte adimen-kozientea asko balioztatu da baita kontzeptuak ikasteko trebetasunak ere. Mundua aldatzen ari da eta gaur egun dauden umeak hirugarren milurtekoak dira, beraz, hezkuntza aldatu behar da horren barne heziketa emozionala integratuzeko. Burua eta gorputza lotuta daude, horregatik ez da “pienso, luego existo” baizik eta “siento, luego existo”; ongizatea ematen digulako eta ingurugiroan dauden pertsonekin ondo egoteaz gain, umeak zoriontsuak eta pertsona onak izatea nahi dugu. Egun ezagutzen dugun mundua goitik behera aldatu behar da irakasleak hezkuntza emozionalean hezituz.\nLuz Guerrero dioenez, lan egiten duen eskolan hiru emozio lantzen dituzte. Adibidez, lista pasatzeaz arduratzen den umea, ea bestelako klasekideak nola dauden eta sentitzen diren galdetzen du, horrela askatasun osoz bakoitza erabakitzen du zoriontsu, triste edo haserre dagoen azaltzea ala ez. Azkenik, hirugarren galdera bat egiten dute: “Lagundu ahal zaitugu?”. Hori da hezkuntza emozionala, dugun emozioari izena jartzea eta laguntzen gaituen konponbide baten bila egotea, horrela joango da umea ahalmenak garatzen.\nBulkadak saihesteko metodologia bat lantzen dute, dortoka baten antza duen peluxe batez baliatuz, lagun batekin izan dezakegun egoera txar baten aurrean pentsatzeko garrantzia azpimarratzen du, hau da, haserre egoterakoan pentsatzen dugun guztia bapatean esan beharrean ondo pentsatu behar dugula. Peluxearekin jolasten du, dortoka oskolean sartzen denean pentsatzeko da. Bai andereñoak bai dortokak oso pozik geratzen dira, izan ere, bera zoriontsu sentitzen da; honela lagunekin erlazionatzen eta beraiekin jolasten hasten da. Azken finean dortokak ikasten du amorratua dagoenean ezin duela bere burutik pasatzen ari dena egin, haserre eta amorratu dagoenean pasatzen den guztia ez delako ona ez berarentzat ez bere klasekideentzat. Era honetan azaltzen du irakasle honek auto-regulazioa. Oso garrantzitsua da umeak nola sentitzen diren jakitea, izan ere, ikasle bat triste badago, egun horretan izan ditzekeen klaseetatik ez du ezer ikasiko, clase horiek ez dute ezertarako balio izango\nLaburbilduz, hezkuntza emozionala ongizate pertsonal eta sozial hobe bat izateko tresna, baliabide edo trebetasuna da.\nPosted in HAUSNARKETA, HEZKUNTZA EMOZIONALA\nZer da hezkuntza emozionala?\nHezkuntza emozionala, garapen emozionala, garapen kognitiboaren beharrezko osagarri gisa sustatzeko helburua duen prozesu hezitzailea, jarraia eta etengabea da. Biak dira nortasun integrala beharrezko osagaiak (Bisquerra, 2000). Hezkuntza emozionala hezkuntzaren berrikuntza bat da zeinek irakasgai akademiko arruntek aintzat hartzen ez duten behar sozialei erantzuten duen.\nOinarrizko prebentzio mota bat izanik, haurrek beren bizitzan agertzen diren esperientzia eta erronkei aurre egiteko bidean garatu edo ikasi dituzten baliabide eta estrategia ezberdinak behar dituzte. Horregatik, oso garrantzitsua da hezkuntza emozional hori eskolan nahiz esparru familiarrean jasotzea.\nHezkuntza emozionala derrigorrezko eskolaldian izan dezakeen aplikazioa ezagutzeko, bideo hau oso baliagarria iruditzen zait:\nPosted in BIDEOAK, HEZKUNTZA EMOZIONALA\n2014(e)ko azaroaren 18(a), asteartea\nZertarako balio dute emozioek?\nEmozioek susma ezineko kontrol eta oreka eremua irekitzen digute egoera berrien aurrean etengabe moldatu beharrean aurkitzen garenean. Hor sortzen dira aurre egin eta konpondu behar ditugun gatazka egoerak: arriskua, konpon ezineko galerak, lorpenak eta helburuak lortzeko motibazioa mantentzea eta fustrazioak kontrolatzea, besteak beste.\nEmozio bakoitzak ekintzen aurrean modu desberdinez prestatzen gaitu, helburu zehatzak lortzeko pautak eta helburuak zehazten dizkigu.\nGutako bakoitzak aldez aurretiko joera biologiko bat dauka nerbio sistemak erregulatzen duen ekintzaren aurrean. Gero gure esperientziek eta ingurune kulturalaren eraginak moldatzen dute. Burmuin emozionala eta burmuin arrazionala lotuta daude eta hainbat ezagutza forma elkarlotzen dituzte munduan gida gaitzaten.\nBien artean koordinazio handia dago sentimenduak ezinbestekoak direlako pentsamenduarentzat eta alderantziz. Haatik, pasioen edo beste egoeren agerpenak oreka hauts dezake, eta burmuin emozionalak burmuin arrazionala gaindu eta bahitzen du. Ondorioz, geure ekintzak irtenbiderik gabe edo akastun irtenbiderik gabe uzten du.\nPosted in EMOZIOAK\nEmozioak norbanakoen barneko zein kanpoko eraginen aurrean sumatzen dituzten fenomeno psikofisiologikoak dira. Emozioa gure bizitzan daude jaiotzen garenetik eta paper garrantzitsua betetzen dute gure nortasuna eraikitzerakoan eta elkarrekintza sozialetan.\nEgunero hartzen ditugun erabakien iturri nagusia izateaz gain, emozioek eboluzio- prozesu guztietan esku hartzen dute: komunikazioaren garapenean, ezagutza sozialean, informazioa prozesatzerakoan, atxikimenduan, garapen moralean, etab. (Aritzeta, Pizarri eta Soroa, 2008:26).\nOinarrizko emozio eta emozio konplexuak bereiz ditzakegu; halaber atseginak (positiboak) eta desatseginak (negatiboak).\nOinarrizko emozioak (baita lehen mailakoak edo funtsezkoak) berezko aurpegi adierazpena eta aurre egiteko ohiko gogoa sortzen dutenak dira.\nEmozio konplexuak (baita bigarren mailakoak edo eratorriak) oinarrizko emozioen arteko konbinazioetatik eratortzen dira, baina ez dituzte hazpegi unibertsala sortzen, nahiz eta ekintzarako joera partikularrak (testuinguru desberdinetakoak) bai sortu.\nEmozio positiboak (edo atseginak) helburu bat lortzen denean edo lor daitekeenean sentitzen denari egiten diote erreferentzia. Aukera horiei aurre egiten norberaren ekintzak ematen duenaz gozatzean eta eragiten duen ongizatean datza.\nEmozio negatiboak (edo desatseginak) helburu bat blokeatzen denean sentitzen dira; mehatxu edo galera baten aurrean gertatzen dira eta egoerari presaz aurre egiteko energia eta mobilizazioa eskatzen dute.\nEmozioen sailkapen- mota asko dago, eta horien artean zenbait berdintasun eta desberdintasun aurki ditzakegu, baina, hemen, kasu honetarako egokiena dena aukeratu dut:\nIturria: Aritzeta, Pizarro eta Soroa (2008:26), Campos, Barret, Lamb, Goldsmith eta Stenbergen lanetik moldatua (1983)\nSumina, beldurra, tristura\nLotsa, gorrotoa, atsekabea, aspertzea, mesfidantza, etsipena, jelosia, inbidia\nPoza, interesa, harridura\nPlazerra, jakin- mina, gurtza, harrotasuna, etsasia\nESALDI ESANGURATSUAK (1)\nKlaseko kideen blog-ak\nAnimaliak eta haurrak\nMusika eta Hezkuntza\nCopyright © EMOZIOEN HEZKUNTZA | Powered by Blogger


Abotsanitz - Konpromisoa\nHitz horrek definituko du Abotsanitzen datozen lau urteetako lana. Konpromisoa, Euskal Herriak batzarretarako eta auzolanerako izan dituen printzipioekiko, eta konpromisoa Hondarribiko talde eta elkarteekiko. Konpromisoa, azken batean, Hondarribian bizi diren herritarrekiko, haiengatik eta haientzako egingo baitugu lana Udaletik.\nNor ordezkatzen dugun buruan dugula egingo dugu lan, akordioetara iristeko ahalegin guztiak eginez, eta ezin denetan ere argi eta garbi defendatuz Hondarribian bizi eta lan egiten dutenak, udal kudeaketa justua eta gardena garantizatuz.\nUdaleko ateak zabalik izango dira herritarrek ahotsa izan dezaten, udal batzarretan eta batzordeetan parte hartzeko aukera izan dezaten, udal zerbitzuak herritarrei gerturatuz eta auzolana bultzatuz, lan egiteko tresna erreal eta solidarioa dela sinisten dugulako.\nUdal aurrekontuari arreta berezia eskainiko diogu, lana behar bezala egiteko ezinbesteko tresna baita. Auzoz auzo eztabaidatuko dugu, herriaren benetako beharrak jasotzeko aurrekontu horretan.


Erbesteratuak Guatemalan : Hamaika Bide Elkartea\nArturo Taracena Arriola Guatemala, la República Española y el Gobierno Vasco en el exilio (1944-1954) liburuaren egilea da. Lan horretan Taracenak 1944tik 1954ra bitartean Ertamerikako herrialdean erbesteratu errepublikanoen presentzia aztertu egin du, hau da, Juan José Arévalo eta Jacobo Árbenz presidenteen eskutik, Guatemalak bere lehen gobernu demokratikoak ezagutu zituen garaian.\nEgilearen arabera, ikerketa honen hasiera 1997an, Parisen, kokatu behar da. Urte horretan Guatemalako egoitz diplomatiko zaharreko sotoetan garbiketa sakonari ekin zioten eta, lan hori egiten zuten bitartean, dokumentu multzo garrantzitsua agertu zen. Dokumentuak, tartean 1948tik 1952ra Guatemalara joateko eskaera aurkeztu zuten errefuxiatu espainiarren erregistro-liburuak eta pertsona batzuen txostenak, zaborrean bukatzeko libratu ziren eta ikerketa honen abiapuntua bihurtu ziren. 1944ko iraultzari esker Guatemala, erbesteratuei harrera egiteko prozesuan aurretik Mexikok garatu zuen bidean abiatu zen; Mexikoren kasuan ibilbide hori Lázaro Cárdenasen eskutik egin zen baina ate hori ordurako, Miguel Alemán Valdez lehendakaritzarekin batera, itxita zegoen. Guatemalako kasuan harrera proiektu hori Parisen kantzilerra zen Enrique Muñoz Meany-rekin gauzatu zen, beti Árevaloren onarpenarekin, eta, ondoren, Carlos Manuel Pellecer eta Luis Cardozaren laguntzarekin gauzatu zen.\nMaterial horiekin Taracenak “etnografiako eduki handia duen narrazioari” ekin dio, gertaera haietako protagonistei hitza emateko asmoz, horretarako haien bizipenak bilduz eta antolatuz. Horiek dira, adibidez, Salvador Aguado Andreut nafarraren eta Isaias Rebolleda Ortiz de Zarate barakaldarraren kasuak, biak ala biak frankismotik iheslariak. Txosten zehatz horietatik kanpo, liburuak pertsonen ibilbideei eta gertakariei garrantzi handia ematen die eta horrek liburuaren irakurketa erraztu egiten du. Dena dela, eduki nagusiak historiko-politikoak dira.\nLiburuaren izenburuak ere argipen txiki bat merezi du. Guatemalako gobernu demokratikoak harreran bidean jarri zenean Erbesteko Gobernu Errepublikanoaren buruan José Giral zegoen (1945-1947), eta gobernu hartan Industria eta Merkataritza Ministerioa Manuel Irujo Olloren eskuetan zegoen; Giralek hari eman zion negoziazioen ardura. Taracenak dionez, Espainiako Gobernuak zituen arazoen aurrean, Guatemalako proposamena marjinalitatearen barruan gelditu zen. Halaber, Euskal Gobernuak bazuen arlo desberdinetan (diplomazian, ekonomian, inteligentzian eta informazioan, estrategia sendoa zuen eta proposamena helburu horiek aurrera eramateko erabili zuen: “El triunfo final de la estrategia de Irujo por colocar a sus hombres en el centro de las relaciones con el gobierno guatemalteco se dio en 1951, con la designación de Antonio de Zugadi como cónsul de la República Española (…) y no solo como cónsul del Gobierno Vasco”. (21.or.) Zentzu horretan liburuan baiztapen polemiko ugari aurki daiteke.\nKontua da Taracenak bidultako zerrendetan euskal hiritarrak agertzen badira, batez ere gehienak espainiarrak dira. Euskaldunen artean izen batzuk aipatze arren, beste artean Jokin Zaitegi, Andima Ibiñagabeitia, Antonio Arregi Azkarate, Valentin Cuartango, Pedro Estremo Anza, Luis Palacio Olazabal eta Angel Arce Barahona agertzen dira. Errepublikanoen artean zehaztasun handiarekin Rafael de Buen y Lozano eta Antonio Román Durán sakonki aztertuak izan dira. Ideologiaren ikuspuntutik, bestetik, iritzi desberdinetako pertsonak aurkitu dira: CNT sindikatuaren aldekoak, anarkistak, sozialistak, abertzaleak, komunistak… Baita ere errepublikanoek sortutako instituzioak eta argitalpenak azaltzen dira, besteak beste, Landibar Euskal Bilgunea, Euzko Gogoa aldizkaria, Centro Republicano Español, España boletina, aipatutako zentroaren aldizkaria, alegia, edo García Lorca Ateneoa. Dena dela, iheslariak Guatemalara heldu aurretik han baziren errepublikano espainiarrak eta heldu berriekin arazorik gabe nahastu ziren eta lagundu zieten.\nTaracenaren hitzetan Guatemalako programa “apala” izan zen baina, hala ere, “zintzoa” (115.or.). Eta egia da, orokorrean, beste herriekin aldetuta, programa honetaz baliatu zen pertsonen kopurua oso txikia izan zen. Programa guatemalarrak bereziki teknikariak, langileak, marinelak eta nekazariak erakartzen saiatu zen. Pertsona horien ihesaren arrazoien artean, bestetik, gerraren amaiera zegoen, jakina, baina baita estatu espainiarrean ematen ari zen errepresio gogorra eta bortitzaren giroa ere bai.\nZoritxarrez, programa guatemalarrak bat-bateko amaiera izan zuen. 1954an, CIAren laguntza zuzenarekin, Carlos Castillo Armas koronelak, izenez Askapenerako Armadarekin, diktadura Berri bat ezarri zuen, Arévalok eta Árbainzek martxan jarritako aldaketa sakonak bertan behera utziz. Ondorioz, erbesteratu asko berriro beste herrialdetara ihes egin behar izan zuten ere.\nOrokorrean, Arturo Tarecenaren ikerketak interes handia du. Zehaztasun handiekin, taula eta datu ugari erabiliz, gertaera haien testigantzak jaso egin ditu, hori protagonisten alde gizatiarra baztertu Gabe. Historia eta gertaera hauek gure artean oso ezezagunak dira. Azken zentzu horretan liburu horrek euskal eta erbeste errepublikanoa ezagutzarako beste leiho bat ireki du eta hori beti eskertzekoa da.\nJose Ramon Zabala Agirre\nArturo Taracena Arriola: Guatemala, la República Española y el Gobierno Vasco en el exilio (1944-1954). Mérida: Universidad Autónoma de México, El Colegio de Michoacán, A.C., 2017. 543 or.\nJuan José Arévalo, Guatemalako lehen presidente demokratikoa (1944-1951).


| Euskal kultura hemen eta kanpoaneuskaljakintza\nEuskal kultura hemen eta kanpoan\nBy eiturrioz on 2007(e)ko urtarrilak 6 in orokorra\nEuskal kultura ikaragarri hazten ari da azken urte hauetan munduan zehar, nahiz eta Euskal Herrian guk geuk gehiegi ez bultzatu. Euskal Herriari dagokionez, ikastoletan eta beste zenbait kultur gunetan euskara sustatu nahi izan arren, gaur egungo gazteek (eta hain gazteak ez direnek ere) erdara erabiltzen dute euren artean komunikatu ahal izateko. Ez al da pixka bat tristea munduan zehar EUSKAL ETXEAK zabaltzea geure kultura ezagutu eta gertuagotik bizi ahal izateko, eta bertakoek beste hizkuntza bat erabiltzea geure hizkuntza den euskara erabili ordez?\nEuskal etxe ezberdinei dagokienez, gero eta gehiago zabaltzen ari dira, batez ere, Hego Amerika aldetik: Argentinako hainbat lekutan aurki daitezke, Venezuelan , Perun eta Kolonbian berri bat ireki dute duela gutxi. Ipar Amerikan ere aurki daitezke batzuk: San Franciscon, New Yorken eta Idahon, esaterako.\nGeure hizkuntza eta kultura ezagutzeko sortzen diren euskal etxeetan, Euskal Herrian egiten diren ekintzei buruzko informazioa biltzen dute eta beraiek euren lurraldeetan ekintza horiek burutzen dituzte. Euskal etxe hauetan talde eta giro polita sortzen dira, azkenean bertan elkartzen direlarik, geuk hemen egiten dugun moduan, afariak eta beste zenbait ekintza aurrera eramateko.\nEuskal Herriari buruzko holako jakin-mina badago kanpoan, geure kulturak liluraren bat duelako izango da segur aski eta geuk ez genuke hain preziatua dugun hizkuntza eta kultura hori galtzen utzi behar.\nErrege-opil goxo bat prestatu nahi duzu?\nIzarren patu desberdina


Zumaiako hitz bereziak: SOMINDU - - Baleike.eus\nEuskara Txanpan 2021-01-08 09:16\nEgun hauetan ez da harritzekoa eskuak somintzea. (elblogdelasalud.info)\nUrtea hasteko, eta egun hauetako tenperaturak ikusita, Brigidak esandako aditz bat ekarri dugu aste honetan. Proposamenak edo oharrak egiteko, idatzi lasai euskaratxanpan@zumaia.eus helbidera (Xabier).\nHotzaren eraginez eskuak edo hankak gogortu eta mintzeari esaten diogu Zumaian “somindu”. OEH hiztegiaren arabera, beste toki batzuetan “sumindu” eta “surmindu” ere erabiltzen dira, eta esanahi bera du “hozmindu” aditzak ere (gaztelaniaz “entumecer” esaten zaio).\nHemen ahotsak.eus guneko adibide bat, Donostian jasotakoa:\nBaiño gauz bat ona bai, jan gabe behin ere ez ohiyea, beti afalduta. O talo ta esnia, o batxuri zopa o, beti janda, baiño neguan hotzak… hotza… hanka guztik suminduta, baiño miñakin hotzangatikan eh, ezin gozatuikan, eta hurrungo goizian jaiki ta berriz’e hankutsik!


Gasteiz Hip Hop gaua izango da larunbatean, Hell Doradon | El Correo\nZurekinGasteiz Hip Hop gaua izango da larunbatean, Hell Doradon\nGazte bat, hip-hopa dantzatzen.\nKloy talde gasteiztarra eta Shintoma taldeak arituko dira kontzertuan 22:00ak aldera\nHip Hopa gustukoa baduzu, larunbatean erritmo hoberenaz gozatzeko aukera izango duzu, izan ere, Gasteiz Hip Hop gaua ospatuko da Hell Doradon. Aretoko ateak 22:00etan irekiko dituzte eta kontzertu horretan Kloy talde gasteiztarra eta Shintoma taldeak arituko dira. Sarrera doan izango da.\nKloy rap abeslaria, berez, César Pastor gasteiztar gaztea da. 30 urte izan arren, musika-jarduera luzea du dagoeneko. Bere lehen maketa 2004. urtean kaleratu zuen, eta handik bost urtetara lehen bilduma atera zuen. Iaz bere azken lana heldu zitzaigun, '21 g SIN KORTAR' izenekoa, eta Gasteizen bertan grabatu eta masterizatu zuen.\nBere arloko artista handien hasierako kantaria izan da, hala nola El Barrio, Baron Rojo, Xhelazz, Doble V edo Hablando en Plata taldeena. Halaber, nazioarteko beste talde batzuekin batera ere aritu da, besteak beste, Push Up!, Trombone Shortis eta IAM taldeekin Black & Basque de Bayonne jaialdian, edo Alice Francis-ekin Zuricheko Polyball jaialdian.\nLarunbateko kontzertuan Dj Nead gasteiztarrarekin elkartuko da, biek Hip Hop kultura oso gustukoa dutelako. Proiektu dinamikoa dela ziurtatu dute eta prestatu duten musika-saioan raparen historia azalduko dute, hastapenetatik, gaur egun arte.\nBestalde, Shintoma bilbotarra dugu, berriki Euskal Herriko eta Errioxako abeslari eta talderik onenaren saria irabazi duena Villa de Bilbao Lehiaketaren Urban kategorian. Abeslaria izateaz gain, Shintoma trebetasun handia du Freestyle edo inprobisaziorako. Horrela, 2007. eta 2008. urteetan Red Bull Batalla de Gallos lehiaketan finalista izan zen, eta 2007. eta 2008. urteetako Bartzelonako Hipnotik Jaialdian taldeen lehian irabazi zuen. Estatu osotik egindako lehiaketa batzuetan ere irabazi du. Inprobisazioarekin lotuta, BertsoHopeko zenbait erakustalditan parte hartu du. Hor, rapa eta bertsolaritza uztartzen dira.\nGuztira, sei lan kaleratu ditu. Lehenengoa, 2008. urtean plazaratu zuen, 'Cirujanos' izenekoa. Bigarrena, handik lau urtetara kaleratu zuen, 'Expresión al natural' izenekoa, eta bakarrik egin zuen lehen lana izan zen. Bere azken proiektua iazkoa da, 'Lyrical Freak' izenekoa, eta Dj Zeusen laguntza izan du «Real Facts» kantan.\nBi ikustaldi gidatu, bizikleta gainean Getxo ezagutzeko Maider Oleagaren 'Muga deitzen da pausoa' dokumentala heltzear dago Gasteizko Kafe Antzokira


Peleo - Wikipedia, entziklopedia askea.\nAntigone (en) , Thetis (en) eta Laodameia (en)\nAkiles, Polydora (en) eta Polymele (en)\nMenoetius (en) eta Telamon\nPeleo, grezierazko izenaz Peleus, Antzinako Greziako elezaharretako mitologiako pertsonaia zen; Tesaliako mirmidoien erregea, Eakoren semea eta Akilesen aita.\nTelamon anaiarekin bere anaiorde Foko hil zuen, eta Eginatik alde egin behar izan zuen. Ftiako Eurition erregeak babesa eman zion, eta haren alaba Antigonarekin ezkondu zen, erresumaren herena bere esku utzi zuelarik. Ehizan ari zirela, aitaginarreba hil zuen, eta berriro ihes egin behar izan zuen. Iolkoseko Akasto erregeak bere hobenaz garbitu zuen. Patua, alabaina, ez zuen aldeko: Akasto erregearen emazte Astidamia erregina hartaz maitemindu zen; Peleok, ordea, gaitzetsi egin zuen; Astidamiak, hisiaz, bere senarraren aurrean, Peleori bera seduzitzen saiatu izana leporatu zion. Akastok armarik gabe abandonatu zuen Peleon mendian, zentauroek hil zezaten; baina Kiron zentauroak salbatu zuen, eta Peleok Akasto eta Astidamia hil zituen.\nBestalde, Peleok Argonauten bidaia eta abenturetan parte hartu zuen.


Hesteetako dieta eta disbiosia | Consumer\nHesteetako dieta eta disbiosia\nAldaketa dietetikoek eragindako hesteetako floraren desoreka da, eta idorreria edo heste narritagarriaren sindromea eragin dezake.\nIrudia: Max-Leonhard von Schaper\nHesteetako disbiosia hesteetako mikrofloraren desoreka kualitatibo eta kuantitatiboa da, haren jarduera metabolikoa eta hesteetan zehar duen banaketa.\nDesoreka hori hainbat arrazoik eragin dezakete, hala nola zenbait sendagairen efektuak, hala nola antibiotikoek, estresak eta faktore dietetikoek, hala nola dietako proteina gehiegi (batez ere animalia-proteinak) eta azukre sinpleak, mendebaldeko dieten gaur egungo ezaugarriak.\nHesteetako bakterioen kontzentrazioan gertatzen diren aldaketek asaldura edo eritasun kroniko eta endekapenezko asko garatzen edo okertzen lagun dezakete, hala nola, sabelaldea handitzea, idorreria kronikoa, hesteetako hantura-gaixotasuna (kolon narritagarriaren sindromea) eta migrainak eta hantura-gaixotasunak (artritis erreumatoidea, esaterako).\nDieta hiperproteikoa eta disbiosia\nZenbait ikerketaren arabera, dietaren osaera kimikoak eragin nabarmena izan du hesteetako floraren konposizioan eta jardueran. Ikusi ahal izan denez, zuntz ugariko dietak (prebiotikoak) eta probiotikoak (jogurtak eta esne hartzituak) lagungarri dira hesteetako bakterio onuragarriak hazteko. Aldiz, dieta hiperproteikoek, zuntz gutxikoek edo azukre sinpleetan aberatsek, hesteetako disbiosiaren alde egiten dute, hesteetako bakterio patogenoen edo metabolito toxikoen jarduera handituz.\nDietako proteina asko kontsumitzeak hesteetako bakterioek substantzia kaltegarri gehiago sor ditzakete.\nBeraz, konposatu toxiko asko egotea hesteetako hartzidura-motaren eta, era berean, hesteetan ugari diren bakterio-motaren eta hartzitzeko erabil daitezkeen substratuen araberakoa da. Horiexek dira, besteak beste, Jason Ak hesteetako disbiosiaren kausei buruz egindako berrikuspenetik ateratako informazioak. Hawrelak eta Stephen P. Myers, Medikuntza Osagarrirako Hezkuntza eta Ikerketa Zentro Australiarreko ikertzaileak (ACCMER, ingelesezko sigletan), 2004an “Alternative Medicine Review” aldizkarian argitaratua.\nAutoreen arabera, zenbait ikerketak baieztatzen dute dietako proteina asko kontsumitzeak hesteetako bakterioek substantzia kaltegarri gehiago sor ditzaketela, eta hesteetako toxemia eragiten dutela.\nHipokratesek ere esan zuen: “digestio txarra gaitz guztien erroa da”. Alde horretatik, kalkulatu da egunean 100 g proteina inguru kontsumitzetik -mendebaldeko ohiko dietetan nahiko ohikoa dena-, 12 g proteina inguru har dezaketela urdaileko eta heste meharreko digestio entzimatikotik ihes egiteko eta kolonera bere horretan iristeko. Digeritu gabeko proteina koloneko mikroflorak hartzitzen du, eta, ondorioz, toxikoak izan daitezkeen metabolitoak sortzen dira, hala nola amoniakoa, aminak, fenolak, sulfuroa…\nAmoniakoak hesteetako mukosako zelulen morfologia eta metabolismoa aldatu dituela frogatu du, haien bizitza erabilgarria murriztuz eta minbizi-zelulen hazkundea erraztuz. Badirudi amina biogeno gehiegi izateak eragina duela dietarekin lotutako migraina mota batzuen garapenean. Konposatu horien degradazioak eragin basoditatzailea eta sukoia sortzen du garuneko arterietan, eta horrek azalduko luke buruko min handia pertsona sentikorretan eta migraina jasateko joera dutenetan. Dirudienez, zenbait saiakuntzatan frogatu da konposatu horien ekoizpena murriztu egin daitekeela zuntz ugariko dieta konbinatuz.\nIkerketa askok diotenez, animalia-proteinak dituzten dieta handiek dute eraginik handiena hesteetako floran. Animalietan zein gizakietan, ikusi da animalia-proteina gehiegi hartzea zenbait bakterio-entzimaren jarduera handitzearekin lotuta dagoela, hala nola beta-glukuronidasa, azoreduktasa eta nitroreduktasa. Horiek dira hestean toxiko izan daitezkeen substantziak gehien askatzen dituztenak.\nAdibidez, beta-glukuronidasa entzimaren jarduera handi bat zenbait minbizi-motaren arrisku handiagoarekin lotzen da. Esperimentazio-animalietan egindako ikerketa ugarik iradokitzen dutenez, kaltzio D-glukarato konposatu kimikoak beta-glukuronidasaren jarduera murrizten du, eta, beraz, zenbait minbizi-motaren garapena prebenitzeko balio dezake. Ikuspegi on horien aurrean, gizakietan egindako ikerketa berri eta osatuagoen emaitzaren zain egon behar dugu. Egia esan, kaltzio D-glukaratoa modu naturalean aurkitzen da hainbat fruta eta barazkitan, hala nola laranjetan, pomeloetan, azen familiako barazkietan (azalorea, bruselako azak, brokolia, etab.). eta etxadiak. Beste behin ere, baieztatu egin da landareen ohiko kontsumoak minbiziaren aurrean duen babes-paperaren ebidentzia.\nElikadura eta hesteetako osasuna\nHesteetako zelulen nutrizioa funtsezkoa da elikagaiek ematen dituzten elikagaietatik abiatuta beren funtzioak bete ahal izateko. Elikagaien mantenugaiak xurgatzeko prozesua, funtsean, heste meharrean gertatzen da. Digestio-hodiaren zati guztietan xurgatzen dira ur gehiena, azukreak, bitaminak eta mineralak, baita aminoazidoak, azukreak eta gantz-azido askeak ere; horiek dira, hurrenez hurren, proteinak, karbohidratoak eta gantzak digestatzeko produktuak.\nHainbat elikagai aztertu dira digestio-sistemaren funtzionamendu egokiarekin lotuta. Beta-karotenoa, kolore hori biziko, laranjatuko edo gorrixkako landareetan ugaria, A bitamina bihurtzen da organismoan, eta mukosen osasunean eragiten du, C bitamina bezala.\nOmega-3 gantz-azidoak, arrain urdinetan berez agertzen direnak, eta omega-6 gantz-azidoak, fruitu lehorretan eta hazi-oliotan ugariak direnak, hanturaren kontrako eragina duten elikagaiak dira, bereziki interesgarria hesteetako hanturazko gaixotasunen kasuan. Zuntz mota ezberdinak, zereal integralek, lekaleek, barazkiek, frutek eta fruitu lehorrek berezkoa dutena, substratua dira hesteetako florarentzat, eta horrek hesteetako bakterio onuragarrien hazkunde selektiboa errazten du. Era berean, jogurtak edo beste esne hartzitu batzuk erregulartasunez kontsumitzeak kolonaren mikrofloran duen eragin positiboa aztertzen ari dira, besteak beste, idorreria eta beherakoa tratatzeko positiboa baita.\ndesoreka Dieta disbiosi intestinal-eu intestino-eu


Iaz hasi ginen pausoka, eta ibilian-ibilian bidea egiten dihardugu; XVI. Mendean abiatu, ondoren desagertu eta aurreko urtean berreskuratutako tradizioarekin aurrerantz darraigu. Datorren domekan, urriaren 3an, bigarren urtez eskeiniko dugu Elgoibarren Errosarioko Amaren ezpata-dantza. Lehen urte...\nJoan den astean Beasainen izan baginen dantzan, datorren bi zapatuetan emanaldi bana emango dugu Lastur eta San Migelen, azken urteotako bi plaza fideleetan. Lehenengo zita larunbat honetan izango da, arratsaldeko 6etan Lasturko frontoian. Badira urte batzuk Haritz dantza taldeko kid...\nEmanaldiz betea dator iraila Haritz euskal dantzari taldeko kideontzat, asteburu honetan hasita hurrengo lauetan izango baitugu non dantzatua. Irailaren 11n Beasainen izango gara, 18an Lasturren, ondorengo zapatuan San Migelen eta, amaitzeko, urriaren 3an Errosarioko amaren ezpata dantza eskeiniko ...\nUrteroko zita garrantzitsuenetakoa da Haritz Euskal Dantzari Taldeko kideontzat Nazioarteko Folklore Jaialdia, eta aurten ere, bere XXIV. edizioan, leku berezia beteko du urteko egitarauaren baitan. Ia mende laurdeneko ibilbidean hamaika herrialdetako taldeak pasa dira Elgoibartik, eta oraingoan...\nUrtero legez, Trinitate jaien baitan izango du aurten ere dantzak bere lekutxoa, zapatuan izango baita plazan (euririk balitz, kiroldegian), arratsaldeko 6etan, dantza eskolako ikasleen kurtso bukaerako jaialdia. Ikasturtean zehar egindako lana plazaratuko dute Inazio Bereziartua musika eta dantza...\nBadator maiatza, eta urtero bezala bi data seinalatu dakartza Haritz Euskal Dantzari Taldearen egutegira: batetik, semana das letras galegas; eta bestetik Trinitate jaien baitan egiten den musika eskolako kurtso bukaerako jaialdia. Datorren larunbatean izando da lehena, maiatzaren 8an. Urtero be...\nDatorren barixakuan, abenduak 4, estrenatuko da Donostian Juan Antonio Urbeltzen gidaritzapean Axuri-Beltza jaialdia. Iluntzeko 8etan izango da, Victoria Eugenia antzokian, eta bertan parte hartuko du Haritz Euskal Dantzari taldeak, Iruñeako Duguna , Eibarko Kezka eta Donostiako Argiarekin bater...\nHamaika ordu pasa ditugu ideiarekin buruan, hamaika ordu ideiari forma ematen; auskalo zenbat denbora pasa dugun ezpatekin zubiak egiten eta zenbat kolpe jaso duen zenbaiten buruak. Askotan erori zaizkigu ezpatak eta beste horrenbestetan altxa eta aurrera egin dugu, burua beti altu. Eta orain irist...\nUrteroko zita izan zen pasa den irailaren 26an San Migel auzoan eskainitako emanaldia, baina ezberdina era berean, martxoan utzi gintuen Borja Uzuriaga auzoko dantzariari eskainitako omenaldi txikia bihurtu baitzen. Bera gogoratzeko aipamen batekin hasi zen jaialdia, sendiari babesa emanaz eta a...\nUrteroko legeari jarraituz, aurten ere San Migel auzoan dantzatuko du Haritz euskal dantzari taldeak, izena ematen dion santuaren jaietako egitarauaren baitan. Datorren zapatuan, hilak 26, izango da hori, gaueko 22:30etan frontoian. Aurtengo emanaldia desberdina iango da ordea, azken urt...\n« Aurreko 10 elementuak Hurrengo 10 elementuak » 1 ... 7 8 9 10 11 12


Basarrateko geltokia - Wikipedia, entziklopedia askea.\n43°15′02″N 2°54′41″W / 43.250600°N 2.911431°W / 43.250600; -2.911431\n« Santutxu ◄ ► Bolueta »\n« Santutxu ◄ ► Bolueta »\nBasarrate landa; 48004\nBasarrate Bilboko metroaren 1. eta 2. lineei dagokien lurpeko geltokia da, Bilboko Santutxu auzoan kokatuta dagoena, Basarrateko zelaiaren ondoan hain zuzen. 1997ko uztailaren 5ean inauguratu zen, eta Bizkaiko Garraio Partzuergoaren 1. tarifa-gunearen barruan dago.\nPintor Losada kalea, 3; Basarrateko zelaia (Basarrate irteeera)\nIturriaga kalea, Marqués Laurentinekin izkina (Ascensor Iturriaga irteera)\nNorman Fosterrek diseinatutako haitzulo motatakoa da. Bolumen handi bakar batean zulatzen den ganga itxurako galeria da, 100 metro inguru luzerakoa, eta hari zintzilikatuta mezzanina izeneko plataforma banatzailea dago. Mezzanina alboko bi nasekin elkarlotzen da eskailera monumentalen eta igogailuen bidez, eta kaleko sarbideen igogailu eta eskailerekin korridore zabal baten bidez. Mantenu elementuak, hala nola aireztapena, kableak, ur-hodiak eta abar nasen azpian kokatzen dira.\nGeltoki honetako arkitekturan hiru material nagusi erabili dira: hormigoia, altzairu herdoilgaitza eta beira. Azalak hormigoi ikusizkoak dira, 240 x 120 zentimetroko modulo plaka aurrefabrikatuak erabilita eta hormigoi bonbeatuzko estalduraren enkofratu galduak direnak. Mezzanina elementuaren egitura altzairu herdoilgaitzezkoa da, haitzulo pisutsuaren irudia arinduz. Sarbide korridorea hormigoizko kanoi eliptikoa da, espazio zabala lortuz. Kalean, kanoia agerian utzi eta ez da fosterito izenpetutako bidaiaria jasotzeko beirazko sarrera erabili.\nGeltokiaren kanpoaldean bi autobus geraleku daude. Bilbobusen hurrengo lineak geralekuetatik pasatzen dira:\nIturriaga / Basarrate\nAntonio Eguiluz 19\nMultimedia: Estación de Basarrate